cyanic-selkie/wikianc huggingface dataset:
重慶
沿革
1955年1月，經國務院批准，從四川省南川縣、綦江縣同貴州省桐梓縣劃出26個鄉1個鎮，設南桐礦區，歸重慶市管. 8月，南桐礦區正式成立. 重慶市轄7個區. 同年10月，重慶市同各區人民政府根據《地方各級人民委員會組織法》規定，改名叫人民委員會. 同時，市人民委員會決定市屬各區嘅名，除南桐礦區外，改排號做地名：第一區改名叫市中區；第二區改名叫江北區；第三區改名叫沙坪垻區；第四區改名叫九龍坡區；第五區改名叫南岸區；第六區改名叫北碚區.
1959年頭，四川省人民委員會正式批准江津專區嘅巴縣、綦江縣同涪陵專區嘅長壽縣劃入重慶市. 重慶市轄7區3縣：市中區、江北區、沙坪垻區、九龍坡區、南岸區、北碚區、南桐礦區、巴縣、綦江縣、長壽縣.
1965年2月，重慶市人民委員會決定劃九龍坡區管轄嘅九宮廟、新山村、躍進村呢三個街道辦事處出去，單獨設大渡口區. 12月，重慶市大渡口區正式成立. 重慶市轄8區3縣. 1968年，重慶市同所屬各區縣政權機構都改名叫革命委員會. 1975年3月，國務院決定劃江津地區嘅大足縣雙路公社全部、元通同土橋兩公社各一部分出縣，成立雙橋區，由重慶市管轄. 重慶市轄9區3縣.
1997年3月14號，第八屆全國人民代表大會第五次會議審議通過咗合併原四川省重慶市、萬縣市、涪陵市、黔江地區嘅草案，設重慶中央直轄市嘅議案. 同年6月18號，重慶直轄市政府機構正式掛牌. 2011年10月，國務院批覆同意重慶市調整部分行政區劃，撤銷萬盛區同綦江縣，設綦江區；撤銷雙橋區同大足縣，設大足區，重慶先頭有嘅40個區縣減到38個.
2015年4月28號，國務院批覆同意重慶市調整部分行政區劃，撤銷潼南縣、榮昌縣，設潼南區、榮昌區.
2016年6月28號，重慶市四屆人大常委會開第二十六次會議，表決通過咗《重慶市人民代表大會常務委員會關於開縣撤縣設區有關事項的決定（草案）》，經國務院批覆，撤銷開縣，設開州區.
城鄉劃分
重慶轄26區12縣，中心城區稱作「主城區」. 而事關重慶恢復直轄嗰時同三十年前舊直轄市重慶主城區對應嘅區域有好多唔同，恢復直轄嘅重慶市轄區範圍大過其它直轄市唔少，兼且轄區入邊七成面積都係原屬四川涪陵、黔江、萬州呢三個地級市嘅鄉下地區，同一般城市嘅概念唔同，所以「重慶」同「重慶市」分廣義同狹義. 狹義嘅重慶市指重慶主城區，廣義嘅重慶指家陣重慶轄嘅38個區縣.
重慶除咗正式嘅行政區劃，重有北部新區、經開區、高新區等. 但係除咗喺民政部注冊嘅兩江新區之外，北部新區、經開區、高新區都唔係重慶市嘅行政區劃，而係重慶主城區中設立嘅縣級經濟管理區，重未喺民政部注冊. 呢三個區得過管理委員會，無人民代表大會、人民政府、人民法院、人民檢察院等縣級國家機構.
重慶舊底嘅主城區得六個，叫「主城六區」. 而家城區擴大到九個，分別係渝中區、江北區、南岸區、九龍坡區、大渡口區、沙坪垻區、渝北區、巴南區、北碚區九區，叫「主城九區」. 而家喺重慶，「市區」、「主城區」、「城區」都係指主城九區.
「區縣」喺重慶有兩個意思，一係指重慶市轄嘅區同縣，一係指相對於重慶主城區嘅鄉下地方，要睇語境.
「大都市區」係重慶市規劃體系嘅一個新概念，係以都市功能核心區同都市功能拓展區構成嘅主城區做核心，城市發展新區各區嘅城區組成嘅城市區域. 大都市區嘅各區縣會喺交通、產業、功能、空間尺度同空間結構方面「一體化發展」. 大都市區包括原主城九區、涪陵區、長壽區、江津區、合川區、永川區、南川區、綦江區、大足區、璧山區、銅梁區、潼南區同榮昌區.
民族人口
到2015年尾，重慶市常住人口3016萬，總人口3372萬 ，城鎮化率59.6％.
重慶漢族人多，亦有土家族、苗族、回族、滿族、彝族、壯族等49個少數民族. 據第六次全國人口普查數據，少數民族人口總數係193.71萬，佔總人口6% ；土家族人口至多，第二係苗族 ，主要集中分佈喺重慶東南嗰得.
2008年後半年，流動人口情況發生重大改變. 事關經濟危機，兼夾東部工業蕭條，中西部出現咗務工高潮. 據重慶市公安局統計，2008年8月到12月，重慶市新增外來暫住人口173萬，到咗2009年2月4號，重慶市外來暫住人口滮到524萬，實際流動人口有成900萬，係成個中國內陸流動人口數量最多嘅城市，排響北京、深圳、上海後邊.
經濟
1997年之後，重慶最明顯嘅經濟問題係直轄嗰時併埋唔少窮山區，搞到地區之間落差過大，由此又引發嚴重嘅社會問題. 2008年，重慶城鄉居民收入落差高達500％. 落後農村經濟制約咗重慶嘅經濟發展. 2011年，渝北區人均收入達到咗24480元，排中國非沿海省份縣級行政單位第一. 但郊區好落後嘅區縣嘅人均GDP得5000元都唔夠，同青海、西藏差唔多，其中經濟最落後嘅城口縣係2008年國務院發佈嘅貧困縣名單入邊至貧困嘅10個縣之一. 另外，重慶都市核心區先佔重慶轄區面積嘅9％，就有重慶92％嘅產值，側面反映咗重慶城鄉貧富懸殊.
而家，重慶成爲中國對外貿易活躍城市. 2013年頭八個月重慶市外貿進出口總值412.1億美元，同上年比同期增長16.9％. 其中，出口283億美元，增長9.1％；進口129.1億美元，增長38.5％. 外貿進出口總值排名全國第10，喺西部12省市中排第1.
2015年1到11月，對外投資合同額15.2億美元，增長60.9％；對外實際投資13.0億美元，增長34.1％. 對外承包工程新簽合同額12.2億美元，增長12.9％；對外承包工程完成營業額11.4億美元，增長78.8％.
金融業
而家重慶有7家中資全國性大型銀行，19家中小型銀行；27家中資區域性中小型銀行，其中村鎮銀行24家；19家外資銀行分行；5家金融同融資租賃公司；153家擔保公司；157家小額貸款公司. 重慶本地嘅銀行有重慶銀行、重慶農村商業銀行同重慶三峽銀行等. 中國人民銀行喺重慶設咗營業管理部.
關於保險業，美國利寶、中美大都會人壽同中新大東方人壽三家大型外資保險機構喺解放碑CBD設地區總部. 其中美國利寶重設中國總部響度.
零售業
重慶嘅零售業係比較發達嘅產業，本地同外資企業競爭激烈.
重慶大型百貨商店有本土嘅重慶百貨股份有限公司同新世紀百貨，都隸属重慶商社集團；重有外地或者海外企業，譬如：茂業百貨、百盛、王府井百貨、萬千百貨、大洋百貨、novo百貨、遠東百貨等. 近年嚟，世界奢侈品亦紛紛入駐重慶，例如Prada、Gucci、Dior、D&G、Cartier同Coach呢啲品牌. 重有好似H&M、Uniqlo、ZARA、Vans、C&A呢啲休閑品牌嘅勢力亦都喺重慶擴張緊.
喺超市行業，除咗重慶百貨、新世紀百貨、百盛百貨同立丹百貨自己搞嘅超市之外，重有Ole、遠東超市、家樂福同窩嘜等. 多方資本嘅競爭促進咗重慶超市行業發展；年年有大量舖頭開張，周不時打價錢仗同促銷仗.
工業
重慶係中國內陸地區工業最發達嘅地區之一. 自從《馬關條約》簽訂之後，重慶開始發展現代工業，係中國中西部地區最早搞近現代工業嘅城市. 家陣，重慶係全國三大重工業中心之一，以重工業為主. 喺國內企業入邊，超過70％嘅特大型股份制企業前身都係搞三線建設嗰時期內遷嘅大型工廠.
重慶工業發展由抗日戰爭時期從上海同武漢內遷嘅成柞企業帶動. 重慶重工業結構主要以船舶、冶金、汽車同軍工、精密儀器為主. 其中，長安汽車股份有限公司係重慶市最大嘅中央管轄工業企業. 重慶自主品牌重工業企業市值超過100億嘅重有大江工業（集團）有限責任公司、建設工業（集團）有限責任公司、鐵馬工業（集團）有限責任公司、中國嘉陵工業集團、長江電工（集團）有限公司、力帆控股集團有限責任公司、隆鑫集團有限責任公司、宗申集團有限責任公司、長江電工股份有限公司、望江造船股份有限公司、渝安汽車集團有限責任公司等.
重慶自主品牌輕工業發展相對嚟講就遲些少，1990年代喺食品、製藥、家電等方面起步先，滮出輕工業「五朵金花」：華陶陶瓷、冷酸靈牙膏、重慶啤酒、奧妮洗發水、北盛玻璃器具. 21世紀初，重慶輕工業變成由醫藥、醫療產品、廣告產品、電子工業、復合材料、食品工業做主導；其中製藥係重慶輕工業隻車，西南藥業股份有限公司係重慶主城區上市公司之中唯一一間輕工業企業.
治安
重慶嘅治安由重慶市公安局負責 ，另有重有民眾組成治安協勤協助 ；武警部隊嘅重慶分支亦係維護治安嘅力量. 2010年2月7號，重慶市公安局成立咗交通巡邏警察總隊，叫「交巡警」，有交通管理、刑事執法同治安管理嘅職能.
舊時重慶黑社會威脅住市民嘅人身同財產安全，亦都映衰咗重慶；另外，警隊嘅腐敗亦令到重慶治安問題衰多兩錢重. 2009年，重慶市政府搞「打黑」行動 ，捉咗黑社會組織阿頭同保護黑社會嘅官員同警員，治安問題有咗改善. 據2010年中央綜治委全國各省區市社會治安綜合治理工作考評結果，重慶綜合考核得分93.48，被評爲中國大陸最安全嘅城市.
教育科研
重慶嘅現代教育喺清光緒十七年（1891年）開始，美國基督教傳教士創辦私立求精學堂，即而家嘅重慶求精中學. 遞年，川東道守創辦重慶洋務學堂. 光緒三十年（1904年），重慶知府創辦官立重慶府中學堂；三十二年（1906年）又創辦咗川東師範學堂（西南大學前身）同重慶公立法政專門學校. 到咗清末，重慶有大學堂，亦有大量嘅中小學堂，重有實業學堂、幼稚園同專門爲貧苦子弟設嘅半日制學堂，全市各類學堂有1200間. 民國後期，大量高等院校內遷，呢啲學校收尾演化成重慶大學同西南大學.
家下，重慶有34間高等院校. 其中西南大學、重慶大學係國務院教育部直屬大學 ；重慶郵電大學係負責研發中國3G制式TD-SCDMA嘅單位 ，亦係國內郵電類四大高校之一；西南政法大學係新中國最早嘅高等政法學府 ；其他重有重慶醫科大學、重慶交通大學、四川外國語大學、重慶工商大學、四川美術學院、重慶理工大學、後勤工程學院等. 中學方面，除咗有張伯苓、柳亞子創辦嘅重慶南開中學、陶行知創辦嘅重慶育才中學等名校之外，重有巴蜀中學、重慶一中、重慶二中、重慶八中、廣益中學等.
家時，重慶有千幾間科研機構，六十幾萬科技人員，主要研究電子計算機、光學儀器、武器控制、機械自動化. 重慶有8個國家重點實驗室、10個國家工程技術研究中心、2個國家工程研究中心.
語言
重慶人講上江話，亦叫西南官話. 其中重慶主城區同絕大部分區縣都係成渝片川東方言，而江津區同綦江區嘅方言屬保留入聲嘅岷江小片，秀山縣嘅方言屬黔北片. 另外，重慶市境內重有客家話同老湖廣話嘅方言島. 重慶市境內重有講苗語、土家語嘅人，集中分佈喺重慶東南原黔江地區嘅黔江、秀山、酉陽、彭水同石砫；重慶市境內嘅苗語分屬苗語黔東方言同川黔滇方言，土家語屬土家語北部方言.
宗教
重慶嘅宗教有佛教、天主教、基督教、道教同伊斯蘭教重有中國民間宗教；其中至重要嘅民間傳統信仰係川主信仰. 川主係巴蜀鄉神，喺清朝，重慶各州縣周街都係川主廟. 而家重慶重有江津塘河川主廟會同石蟆川主廟會等嘅民間川主祭祀活動. 重慶有172萬宗教信徒，佔全市人口總數5％，其中80萬佛教信徒，31萬天主教信徒，27萬基督教信徒，3萬道教信徒，1萬幾伊斯蘭教信徒，神職人員665個. 佛教同天主教係重慶市區入面較普遍嘅宗教信仰；逢親過年、清明，嚟華巖寺朝拜嘅民衆要排隊入景區；而到咗聖誕節、復活節，渝中嘅若瑟堂條隊亦成日排到外邊.
民俗
重慶獨特嘅巴渝民俗包括民居、飲食、戲劇、民間音樂、龍燈、茶藝等好多垃雜嘢，有啲重係國家級文化遺產.
民居
重慶民居主要有吊腳樓、民國洋樓、大院等；木結構、小青瓦係巴渝傳統建築特徵.
重慶母城依山而起，被長江同嘉陵江夾住，無乜平地，呢種地勢決定咗建築都要沿住山坡起. 重慶傳統嘅沿江民居係用幾碌木撐住成間木樓嘅「吊腳樓」；吊腳樓嘅歷史可以追溯到東漢以前. 呢幾年城市要發展，搞拆遷、拆危房，所以家時吊腳樓剩底無幾多，係得磁器口鎮同江津區中山鎮等古鎮重留翻原裝嘅古舊吊腳樓. 喺渝中區滄白路新起嘅洪崖洞吊腳樓民俗建築群重現兼「活化」先頭喺呢處嘅江邊吊腳樓. 另外，合川區南津街嘅涪江沿岸亦新起咗唔少吊腳樓風格嘅屋.
另外，明清兩朝「湖廣填四川」嘅移民潮亦帶咗豐富嘅建築風格流派入重慶，譬如湖廣建築風格嘅弧形封火山牆、江西一帶嘅客家風格嘅馬頭牆等. 重有嘅就係西洋文化帶入嘅中西合璧風格；從明朝開始，教會喺母雷公咁遠嘅山旮旯起歐式建築，拱廊、尖頂、透窗、窗花、門楣同壁爐呢啲元素，亦反映喺巴渝民間建築.
嘢食
重慶飲食以川菜爲主. 重慶嘅川菜特色係麻多過辣，花椒落得多過辣椒. 麻辣嘢有驅寒去濕嘅作用，啱重慶呢種大霧潮濕嘅氣候. 重慶最有名嘅係火鍋；重慶火鍋亦叫「麻辣火鍋」、「毛肚火鍋」；2007年3月，重慶納咗中國烹飪協會畀嘅「中國火鍋之都」呢個稱呼. 小麵係另一種重慶特色小食，用嘅係鹼水麵同菜，再加埋啲味精、醬、蔥同花生等. 重慶城區周街都係小麵檔可以講明小麵係種好普及、平民嘅小食；重慶有網友發起「百強小麵」嘅活動. 巴渝一帶重有乾鍋、香鍋、酸辣粉、串串香等.
重慶各個區、縣都有自己特色嘅美食. 北碚嘅怪味胡豆係一個傳奇. 胡豆，即係蠶豆. 當年泰國外賓食怪味胡豆，食過返尋味，扐起支筆寫咗「風味獨特 齒頰留香」八隻大字，重登響《重慶晚報》. 北碚重有一個名小食叫土沱麻餅，用麵粉、白糖同麻油整，加埋啲核桃仁、花生仁、芝麻仁同冰糖；呢種餅皮薄餡多、酥脆香甜. 合川地區嘅合川肉片係一道名菜，歷史悠久，佢嘅傳統製作技藝列入咗重慶市第四批非物質文化遺產名錄. 合川肉片原料係雞肉、雞蛋、淀粉、薑|薑片、蒜|蒜片、豆瓣、鹽、醋、白糖同清水等. 最尾係要落鑊較中火炸，控制火候亦係合川肉片製作技藝嘅一部份. 江津地區有米花糖. 米花糖嘅揀料同製作係好講究嘅：米要揀西昌同浙江一帶嘅優質糯米，玫瑰要用四川眉山嘅一級玫瑰；工序有揀米、蒸米、製陰米、整玫瑰糖、油酥米、熬糖、撈糖、开盆同切封等. 南岸有南山泉水雞，以佢口感鮮、甜、嫩聞名. 泉水雞嘅整法係將隻雞斬件之後，用成斤菜籽油炸，炸完又用花椒、乾辣椒、大蒜、豆豉、冰糖加南山山泉水炒，掉埋啲香菇落鑊，煨佢廿分鐘至起鑊. 長壽嘅薄脆係種源於清朝咸豐年間嘅薄餅，特點係甜、香、酥、脆，同合川桃片、合川肉片一樣，列入咗市級非物質文化遺產名錄. 另外，沙坪垻嘅磁器口麻花，亦叫陳麻花，產自磁器口古鎮. 萬州有烤魚，而家萬州烤魚開到全國周街都係. 萬州重有一種小食叫「雞嗉子粑粑」，所謂「雞嗉子」就係雞頸下低個袋，事關蘸咗調料同蔥碎嗰嚿糯米飯同「雞嗉子」都幾似.
戲劇
川劇係重慶主要嘅戲劇，由於重慶川劇自成一格，所以被叫作「渝派川劇」. 渝派特點係語氣語調偏張揚、高調、濃重；喺中低音區多數係真聲，高音區帶假聲；注重潤腔，講究珠圓玉潤，兼細化字頭、字腹同字尾嘅處理. 重慶川劇院作嘅《金子》係比較有具代表性嘅渝派川劇.
重慶重有重慶大劇院同重慶人民大禮堂呢啲戲劇表演場地.
民間音樂
重慶地區嘅民間音樂主要係號子、民歌同山歌，其中川江號子、南溪號子、秀山民歌、酉陽民歌、木洞山歌等被列入國家級非物質文化遺產名錄.
號子係種漢族勞動人民喺做嘢嗰時作嚟唱嘅歌，重慶地區有川江號子同南溪號子. 川江號子有成千年歷史，係啲長江拉船咕喱唱起嘅，曲調高亢激越，一領衆和. 川江號子重按唔同河道，分「大河號子」同「小河號子」；按河段水系，分「緊張型」同「舒緩型」；按船頭方向，分「上水號子」同「下水號子」. 南溪號子係黔江區鵝池鎮南溪村嘅民歌，起源於唐朝，初時係土家族農民愛嚟醒神嘅勞動號子同山歌. 佢嘅唱腔有「大板腔」、「九道拐」、「三台聲」、「南河號」等十幾種；唱法係一個人打頭陣嗌，跟住兩三個人做高音炮尖聲嗌. 南溪號子嘅內容同土家族歷史、傳說有關，有比較高嘅藝術價值.
比較有代表性嘅重慶地區民歌係秀山民歌同酉陽民歌. 秀山民歌源自上古時期嘅巴渝歌舞，後來民族嘅遷入同融合，豐富咗民歌嘅內容、注入咗新元素. 《黃楊扁擔》、《一把菜籽》係秀山民歌嘅代表. 酉陽民歌同樣源自巴渝歌舞，係苗族、漢族、土家族文化融合衍生嘅產物，唱嘅內容包括酉陽歷史、天文地理、風俗民情、知識技藝同道德倫理. 而家可以考究到嘅酉陽民歌有1700幾首，其中《不要愁來不要焦》、《太陽去了坡背涼》、《木葉情歌》、《這邊嶺來那邊樑》係代表. 2013年，酉陽縣民宗委創作出新派嘅酉陽民歌《啊啦調》，呢隻歌融合咗把聲高亢悠遠嘅酉陽楠木號子同黑水號子嘅唱腔. 2016年2月6號到12號，《啊啦調》亦喺法國做巡演.
木洞山歌係巴南地區嘅民間音樂，有百幾種曲調，雛形係戰國時期嘅「巴人歌謠」.
燈藝
重慶地區有銅梁龍燈同秀山花燈，呢兩樣都被列咗入國家級非物質文化遺產名錄.
唐朝嗰時，銅梁地區就有玩龍燈嘅活動. 銅梁龍有50米咁長，龍身有代表廿四節氣嘅24個窿. 銅梁龍分公、乸兩條，一條龍廿五個人舞，舞龍嘅套路亦有30幾種. 銅梁龍燈有龍燈舞同彩燈舞：龍燈舞主要有大蠕龍、火龍、稻草龍、筍殼龍、黃荊龍、板凳龍、正龍、小彩龍、竹梆龍、荷花龍十隻花款；彩燈舞主要有魚躍龍門、泥鰍食湯圓、三條、十八學士、亮獅、開山虎、蚌殼精、犀牛望月、豬啃南瓜、高臺龍獅舞、雁塔題名、南瓜棚十二隻花款.
棒棒
1997年，以棒棒軍做題材嘅20集電視劇《山城棒棒軍》喺重慶電視臺播出.
2014年4月27號，中國國務院總理李克強去重慶萬州考察，話「棒棒軍」係中國人民勤力嘅象徵，重提出咗「推動中國發展嘅棒棒精神」. 2015年7月9號，中國第一部自拍體勵志紀實片《最後的棒棒》喺重慶首映，呢部片記錄咗棒棒軍真實嘅生活.
袍哥
袍哥係中國舊社會三大江湖勢力之一，起源於明末清初嘅巴蜀地區. 民國時期袍哥幫會喺重慶好時興，當時重慶有種「講義氣、重禮節」嘅江湖風氣. 重慶地區嘅袍哥多數都係男人，但亦又唔少「女袍哥」. 女袍哥起源於民國初期重慶江北嘅「姨媽會」. 重慶南岸黃桷埡嘅女袍哥勢頭至猛. 1949年，重慶南岸黃桷埡兩個女袍哥幫會「懿友社」同「三民社」爭地頭打交，件事轟動當時重慶. 新中國成立之後，袍哥文化式微.
文學
喺抗日戰爭期間，重慶係中華民國首都，淪陷地區成拃人貢到呢處，呢棚人入邊有唔少著名作家，所以嗰時喺重慶誕生嘅文學作品數量多. 國共內戰期間，重慶係國民黨同共產黨之間發生激烈政治鬥爭嘅城市；小說《紅岩》、《一雙繡花鞋》亦以呢段歷史爲背景.
重慶本地嘅著名文學家有三毛 、何其芳 、莫懷戚 同吳芳吉等.
藝術
重慶有大劇院、美術館等公共文化場所；亦有全國著名藝術類高等院校四川美術學院. 重慶創意藝術聚集區喺九龍坡區黃桷坪，嗰處有藝術工作室、藝術品商店同相關培訓機構，重有「501藝術中心」 噉嘅藝術集市同黃桷坪塗鴉藝術街等嘅景觀. 重慶有著名藝術家羅中立，現任四川美術學院院長，佢最出名嘅作品係油畫《父親》. 重慶喺雕塑藝術方面亦發達，其中石板坡長江大橋嘅「春、夏、秋、冬」係重慶嘅標誌之一.
傳媒
重慶有一廣播電視集團、一報業集團同多間雜誌社. 重慶廣播電視集團有6個廣播頻道、重慶衞視等12套電視頻道同佢下屬嘅平面媒體重慶廣播電視報；重慶日報報業集團，下屬有重慶日報、重慶晚報、重慶晨報、重慶商報、熱報、渝報、新女報、時代信報、健康人報、三峽都市報、巴渝都市報、武陵都市報. 另外，外省華商報集團旗下嘅重慶時報亦喺市內發行.
重慶IT媒體、計算機類媒體數同質量亦係全國領先. 重慶嘅《電腦報》、《微型計算機》、《電腦迷》喺計算機界有知名度. 重慶重有華龍網同大渝網呢兩大網絡媒體. 華龍網初頭隸屬重慶日報報業集團，2008年之後，重慶市委合併華龍網同重慶廣播電視集團嘅視界網成新嘅華龍網，視界網用過嘅嘅域名跳轉去華龍網寬頻頻道；大渝網係由重慶日報報業集團同騰訊網合資開設，係重慶網民獲取重慶同各地新聞嘅主要渠道之一.
體育
重慶亦注重體育事業發展. 1956年5月，賀龍主持修建嘅大田灣體育場竣工，呢個體育場佔地約莫12萬平方米，係新中國第一個綜合體育場. 而家重慶主城區大型體育場館重有重慶市奧林匹克體育中心、洋河體育場同南岸奧林匹克中心. 重慶優秀運動員有圍棋世界冠軍古力、跳水奧運冠軍兼世錦賽冠軍田亮、羽毛球奧運冠軍李雪芮同世界冠軍張亞雯. 重慶當地嘅足球俱樂部有重慶力帆足球俱樂部. 2014年嘅中國足球甲級聯賽，重慶力帆足球俱樂部創出27輪無輸過嘅戰績 ，重憑冠軍身份升入遞年嘅中國足球超級聯賽. 另外，世界盃拳擊賽組委會揀咗重慶做比賽嘅常任舉辦城市.
旅遊
清朝乾隆年間，巴縣知縣王爾鑒定咗個「巴渝十二景」出嚟，全部集中喺當時嘅巴縣境內（相當於而家主城區），分別係：金碧流香（而家渝中人民公園）、洪崖滴翠（而家渝中洪崖洞）、龍門浩月（而家南岸龍門浩）、統景峽猿（而家渝北統景）、字水宵燈（而家兩江同山城夜景）、黃葛晚渡（而家南岸黃葛渡）、海棠煙雨（而家南岸海棠溪）、縉嶺雲霞（而家北碚縉雲山）、雲篆風清（而家巴南雲篆山）、華蓥雪霽（而家重慶同廣安交界處華蓥山）、佛圖夜雨（而家渝中佛圖關）、歌樂靈音（而家沙坪垻歌樂山）.
到而家，重慶重保留住山、水、林、泉、瀑、峽、洞呢啲雄偉壯麗嘅自然景色，亦有巴渝文化、移民文化、三峽文化、陪都文化造就嘅人文景觀，旅遊資源豐富. 其中有世界文化遺產大足石刻，世界自然遺產武隆喀斯特國家地質公園，13個全國重點文物保護單位，6個國家重點風景名勝區.
重慶旅遊景點一覽：
交通
重慶係中國西南地區重要交通樞紐，鐵路、水路、公路、航空運輸發達.
鐵路
重慶鐵路系統發達 ，先頭有重慶鐵路局，1957年5月寶成鐵路起好之後撤銷，而家屬成都鐵路局. 而家重慶境內有九條鐵路幹綫：渝利鐵路、宜萬鐵路、成渝鐵路、川黔鐵路、襄渝鐵路、渝懷鐵路、遂渝鐵路、蘭渝鐵路、成渝高鐵；四條支綫鐵路：達萬鐵路、三萬南鐵路、南涪鐵路. 起緊同計劃起嘅有渝萬鐵路、渝黔快速鐵路、渝昆鐵路、渝長鐵路、渝西鐵路、鄭萬鐵路、重慶外環鐵路西環綫等.
重慶鐵路集裝箱中心站係中國第三個建成投入運營嘅集裝箱中心站，而沙坪垻嘅重慶東站同九龍坡嘅重慶南站亦停咗集裝箱貨運功能.
重慶亦係渝新歐國際鐵路嘅第一站，近年中國大陸到歐洲嘅部分貨都係通過重慶中轉去歐洲或者係從歐洲通過重慶中轉到中國大陸其它城市.
重慶有市郊鐵路，重喺度規劃緊.
公路
重慶係中國西南地區公路交通樞紐之一，而家有五條國道經重慶. 重慶亦係全國四個有兩環以上環城高速公路嘅城市之一；高速公路嘅密度排西部各省級行政單位第一. 重慶山路多，路又，兼且百幾公里嘅高速公路就差唔多六成都係隧道，所以起高速路嘅成本會好高，就起條內環快速唧，就使咗200億有突. 重慶第一條高速公路係1995年竣工並通車嘅成渝高速公路，到2012年年尾，起咗嘅高速公路夾埋有兩千幾公里咁長.
經過重慶嘅中國國道有3條：210國道、212國道、319國道.
重慶重整咗唔少交通系統解決塞車問題，好似話2006年嗰陣學香港九龍嘅地下交通樞紐系統起咗江北觀音橋地道. 重有喺南岸區起南坪地下汽車通道系統，重有沙坪垻區嘅南開城下穿式分流道、渝中區嘅牛角沱—兩路口高架式分流道等.
飛機
家陣重慶境內有三座民用機場：江北國際機場、萬州五橋機場、黔江武陵山機場；另外神女峰機場同武隆機場規劃緊.
1949年到1990年，重慶嘅飛機都喺白市驛機場呢個軍民兩用機場起飛、降落. 1990年江北機場投入使用；1992年4月，國務院升格江北機場成「國際定期航班機場」，改名叫「重慶江北國際機場」. 2011年12月，起東航站樓同第三跑道. 江北國際機場係而家中國至忙嘅十大機場同世界至忙嘅百大機場之一，分別有國內同國際兩個特大型航站樓. 中國西部航空、重慶航空同華夏航空都當呢個機場做主基地. 而萬州五橋機場喺萬州區五橋鎮，係4D級機場，亦係而家重慶第二個民用機場，2005年投入使用.
輕軌
重慶軌道交通亦叫重慶輕軌（CRT），係重慶主城區主要交通方式之一. 重慶嘅軌道交通、係日式單軌跨坐式交通綫，而同之後規劃嘅軌道綫都係地鐵. 重慶主城區而家有四條輕軌綫路（、、、）. 搭輕軌要去自動售票機買票或用宜居暢通卡畀錢. 輕軌票係一張長方形嘅卡，入閘放響感應位上高，到站出閘就等落個閘右手邊嘅卡口位，個閘會自己啜張卡入去跟住開門.
軌道交通小什字到朝天門段等幾條延伸綫同、、、重起緊. 據而家嘅規劃，到時重慶會有18條軌道交通綫，綫路總長超過820公里. 重慶地勢複雜，條條軌道綫嘅高度差至少有100米，而規劃緊嘅最高嘅軌道交通有250米嘅垂直落差. 而家運行緊嘅四條綫之中，最早起好，係中國西部第一條城市軌道交通綫，亦係中國第一條跨座式膠轆高架單軌綫，2005年6月18號正式運行. 2011年，輕軌同亦都通埋車. 2014年12月30號，五里店到茶園段、新山村到魚洞段同大學城到尖頂坡段試運營.
巴士
重慶而家有458路巴士綫，分別隸屬：重慶公交集團第一公交公司（「1」開頭綫路，除168路）、重慶公交集團第二公交公司（「2」開頭綫路）、重慶公交集團冠忠（第三）公交公司（「3」開頭綫路，除368路）、重慶公交集團原電車公司（「4」開頭綫路）、重慶公交集團第五公交公司（「5」開頭綫路）、重慶公交集團冠忠新城公交公司（「6」開頭綫路）、渝運集團市區綫路（「7」開頭綫路）、重慶公交集團巴士公司（「8」開頭綫路）、重慶公交集團混合聯營綫路（「9」開頭綫路）、互邦公司巴士綫路（168、368路）、重慶渝強集團市區綫路（學生專綫）.
的士
重慶的士主要車型有：長安鈴木天語SX4三厢、長安鈴木SC7100/7130羚羊三厢、長安福特MONDEO三厢天然氣版、長安轎車志翔弱混版、桑塔納、富康、捷達天然氣版. 主城區同區縣嘅的士唔同色水：主城區 黃色 、渝南地區 綠色 、部份區縣 紅色.
家陣重慶係中國中西部搭的士最刮櫳嘅城市. 重慶的士日頭同夜晚條數計法唔同：日頭起步價¥10，多過3公里每500米加收¥1，時速低過12公里嘅，行夠5分鐘加收¥1，未夠5分鐘唔收錢，多過5分鐘兩分半鐘加收¥1，未夠兩分半鐘唔收錢，單程多過25公里，每公里¥3，重係逢500米計錢，即係¥1.5/500米；夜晚黑11點到遞朝6點，起步價¥11，多過3公里每500米¥1.15，時速低過12公里嘅，行夠5分鐘加收¥1.15，未夠5分鐘唔收錢，多過5分鐘兩分半鐘加收¥1.15，未夠兩分半鐘唔收錢，單程多過25公里，每公里¥3.45，重係逢500米計錢，即係¥1.73/500米.
索道
過江索道係重慶特色. 而家重慶有一條長江索道，連住長江兩岸. 索道喺1986年起好，可以從渝中區新華路過長江去南岸區上新街. 但係自從有咗過江橋，索道售票站拍烏蠅. 又諗唔到過咗排，重慶夜景開始出名，過江索道亦成咗旅遊景點.
舊時重有條過江索道，叫嘉陵江索道，可以從渝中區滄白路過嘉陵江到江北區金沙街. 嘉陵江索道歷史早過長江索道，係1983年起嘅. 2011年3月1號，索道正式停運. 2013年12月尾，嘉陵江索道卒之要拆.
電梯
當電梯做公共交通工具亦係重慶特色，方便市民出入地勢差比較大嘅地方.
渝中區有一部自動扶梯同一部升降式電梯：皇冠大扶梯連住菜園垻同兩路口，有112米咁長；凱旋路電梯連住凱旋路同較場口.
水路
重慶係長江沿江開放城市，水路運輸一直都係重慶主要對外運輸方式. 而家重慶港係中國中西部吞吐量最多嘅港口. 三峽工程竣工之後，萬噸級嘅船可以直達重慶港. 重慶寸灘國際集装箱港係家陣中國內陸航運最大嘅港口；重慶南港大渡口集装箱碼頭有32公頃嘅海關保稅區，年年有價值超過百億美元嘅貨出入. 另外，萬州港同涪陵港亦佔住重慶水路運輸體系嘅重要地位.
橋樑
重慶主城區有長江、嘉陵江穿過，而大多數區縣嘅城區部分都有兩江支流經過，橋嘅密度會超過其他城市，兼且近年重慶起橋起得多，所以重慶又被叫作「橋都」.
重慶第一座跨長江嘅大橋係1964年起嘅小南海長江大橋，而第一座跨長江公路橋係1980年竣工嘅石板坡長江大橋.
搭船
重慶有條長江流過，河亦唔少，所以舊時重慶輪渡交通比較發達，亦形成咗獨特嘅碼頭文化. 同索道一樣，都係因爲新近幾十年起咗唔少橋，碼頭渡輪都基本停航.
聯誼城邦
截至2017年6月，重慶市同下轄各區、縣已經同39個城市（省、州）正式聯誼.
重慶市
北碚區
合川區
江北區
江津區
九龍坡區
南川區
沙坪垻區
萬州區
永川區
渝中區
外邦駐重慶領事機構
重慶而家有10個外國領事機構 ，領事館數排上海、廣州同成都嘅後尾. 圭亞那、墨西哥亦都有響重慶起領事館嘅諗頭.
UTC+4:51
UTC+4:51係比世界協調時間快4個鐘又51分鐘嘅時區，喺1955年前做過孟買時間.
大亞灣
大亞灣（Daya Bay，舊時叫 Bias Bay）係中國一個喺廣東南岸嘅灣，大約喺 22.5953°N, 114.5431°W. 佢喺大鵬半島東面，同平海北面嘅半島，夾成深入大灣. 大清時歸入歸善縣，家下分歸數區. 佢西面係深圳龍崗、北面係惠州惠陽、東面係惠東. 灣入面嘅島仔星羅棋布.
喺龍崗嗰邊，有中國大陸最早兩座核電廠之一，大亞灣核電廠. 而惠陽有其中一個亞洲最大嘅煉油設施.
史
中華民國早年，呢度有好多海盜騎劫輪船.
日本侵華打廣州嗰時，日本軍係喺大亞灣登陸打過去. 佢哋喺一九三八年十月十二號登陸，然後北上打惠州、博羅，再向東打埋石龍、增城，到十月廿一號攻入廣州.
砌低你
砌低你係香港無綫電視明珠台喺2000年至2001年期間播映嘅職業摔角節目，呢個節目原本係喺美國嘅世界摔角娛樂（WWE）公司所制作嘅重頭節目之一，原名係WWE Friday Night SmackDown!，無綫電視明珠台喺2000年買落轉播權，逢星期三晚喺最後新聞之後播出，播咗一年就再無播.
尋羊冒險記
《尋羊冒險記》（《羊をめぐる冒険》） 係村上春樹第三本長篇小說，1982年發表，香港臺灣出版嘅繁體本係賴明珠翻譯嘅，而中國大陸出版嘅簡體本係林少華翻譯.
砌低你
Friday Night SmackDown!簡稱Smackdown!，而家喺美國嘅CW Television Network同加拿大嘅The Score Network播出，另外喺全世界多個國家都有轉播.
砌低你原本係世界摔角娛樂公司所制作出嚟同另一間職摔公司世界冠軍摔角（WCW）所制作嘅職摔節目Thunder打對台，喺1999年4月29號首播，同世界摔角娛樂公司其他制作唔同，呢個唔係一個直播節目，而係一個錄影節目.
目前砌低你係世界摔角娛樂公司三大重頭節目之一，其餘兩個重頭節目分別係Raw同NXT.
高田哲也
（）係日本足球員，司職中場，效力過湘南比馬.
鬥智21點
《鬥智21點》（）係套美國嘅劇情片同警匪片，喺2008年3月7號上畫. 片長123 分鐘，票房有157,927,340 美金.
雲高爾
雲高爾（Aloysius Paulus Maria van Gaal，）係荷蘭足球員、教練，執教過阿積士、巴塞隆拿足球會、阿爾克馬爾、拜仁慕尼黑、荷蘭足球代表隊同埋曼聯.
浮息債券
浮息債券，又叫浮息票據，係債券其中一種分類，指無固定票面息率，通常都係同一個特定嘅市場利率（譬如聯邦基金利率）掛勾，代表到期之前每一期派嘅利息唔會一樣，同定息債券相對.
鈴木惠子
鈴木惠子 ，係日本嘅一個女藝人同埋配音員.
柏珍奴舅路 (布吉)
條路響海灘邊路口係去布吉鎮嘅巴士總站.
分類: 泰國布吉街道
北園酒家
北園酒家可以係：
李敏 (演員)
李敏（，Ranya Lee，）係香港電影女演員，香港浸會大學視覺藝術系畢業 ，出名演出包括係2015年電影《哪一天我們會飛》嘅角色莉娜. 佢細妹係藝人李賢（Leanne）.
覆蓋網絡
覆蓋網絡（overlay network）係指一個「建立喺第個網絡之上」嘅電腦網絡；個網絡啲節點之間會有連繫，而呢啲連繫冚唪唥都會喺底層嗰個網絡嗰度有對應.
吹水
吹水係個粵語俗語. 按字面理解，係形容講嘢講到噴哂口水嘅景象 ，亦叫「發噏瘋」，然而爾個並唔係最常見嘅用法.
古典摔角
古典摔角係摔角運動嘅一「式」，另一「式」係自由式摔角.
UTC+5:30
UTC+5:30係比世界協調時間快5個鐘又30分鐘嘅時區，只有印度同斯里蘭卡用緊.
古典摔角
比賽規則
古典摔角入面，選手只可以用手臂同上半身，唔可以用腳或捉住對手臀部以下嘅位置.
開埠
開埠係畀城對外貿易之舉. 唔係國國都畀外國人，到處做生意，所以會指定某城某地，同外國人做生意，呢個就係開埠. 埠原本指步頭，係泊船嘅地方. 上代貿易，好多時以船爲主，必定係水，所以就叫埠. 辟地做埠，成聚居生意之地，亦可以叫開埠. 後尾埠唔單止水路，陸路、空路生意聚腳地，都可以叫埠.
收國
收國係大金皇帝完顏阿骨打嘅第一個年號，相當於公元1115年到1116年，前後總共2年.
南樹蘿蔔屬
南樹蘿蔔屬（學名：Paphia）係杜鵑花目杜鵑花科嘅一個屬.
布呂特倫
布呂特倫（Brüttelen）係瑞士中部一個城鎮，由伯恩州負責管轄，面積6.62平方公里，海拔高度449米，2011年人口559，八成人口信奉基督教，人口密度每平方公里84人.
酮醣
酮糖（，英文：Ketose）係含有酮基嘅單醣.
睇埋
[[Category:醣]] [[Category:酮]]
十一月初九
十一月初九係黃曆十一月嘅第九日.
天輔
天輔可以係：
十一月初九
睇埋
[[Category:日]]
彼色嘉蘭尼路 (布吉)
彼色嘉蘭尼路（英文寫：Thanon Phisit Karani）係泰國布吉芭東從海灘數起第三條馬路嘅北段. 佢北起柏芭拉美路，順住山勢往南行，南頭喺曬欖偃路口接住拿霓路，全長650米.
條路邊有啲度假出租屋.
布吉
布吉可以係：
彼色嘉蘭尼路 (布吉)
分類: 泰國布吉街道
UTC+5:40
UTC+5:40係比世界協調時間快5個鐘又40分鐘嘅時區，喺1986年前做過尼泊爾時間.
東山賓館 (廣州)
廣州神道學校
喺1915年，呢度曾經辦過廣州神道學校. 其中，美南浸信會喺1915~1951年就喺呢頭辦學校，到咗抗日戰爭就搬到澳門繼續辦學，直到1945年先至返到嚟呢度，而間學校喺1951年停辦咗. 而協和神學院就1951年搬到呢度繼續辦學到1960年代初先至搬到而家嘅東平北路，文盛莊入面.
鈴木麻里子
鈴木麻里子 ，係日本嘅一個女藝人同埋配音員.
東山賓館 (廣州)
安息日會廣東衛生療養院
1931年，安息日會廣東衛生療養院就喺呢度開辦. 喺間療養院開辦咗2年之後（1933年）又起咗棟3層樓嘅大樓同其它宿舍. 直到1951年先至變成而家嘅賓館大樓.
站前街道 (廣州)
站前街道是中國廣東省廣州市荔灣區下轄的一個街道，位於荔灣區東北部. 轄區總面積0.96平方公里，2005年常住人口3.14萬人.
世界末日與冷酷異境
『世界末日與冷酷異境』（『世界の終りとハードボイルド・ワンダーランド』） 係村上春樹嘅第四本長篇小說，1985年發表，喺台灣同香港出嘅繁體中文本係賴明珠翻譯，而喺大陸出嘅簡體中文版就係林少華翻譯，書名譯做『世界盡頭與冷酷仙境』.
多效性
喺遺傳學裏頭，多效性係指一基因同時影響兩顯型嘅現象或以上. 有陣時，一個基因突變會同時改變多個顯型. 例如地中海貧血，係來自一個血紅蛋白編碼基因出錯，紅細胞變成鐮刀形，降低血液帶氧嘅功能；之但係，呢種突變嘅人唔會怕痢疾.
石圍塘街道
石圍塘街道係中國廣東省廣州市荔灣區轄下嘅一個街道，喺廣州市市區西南部. 轄區總面積5.18平方公里，下轄13個社區，總人口5萬人，其中常住人口2.7萬人.
挪威的森林 (小說)
『挪威的森林』（『ノルウェイの森』） 係村上春樹嘅第五本長篇小說，1987年出，係村上春樹最流行嘅長編小說，簡體中文版係林少華譯嘅，而繁體中文版有台灣賴明珠同香港葉蕙譯嘅.
東山百貨大樓
東山百貨大樓（）；簡稱東百（）；佢係中國廣東省廣州市嘅一間百貨商店，喺越秀區署前路最南邊嘅廟前西街口嗰度. 呢間嘢喺1983年開業.
前世
百貨前身係1948年由朱南英等人集股，喺永漢路（呢家嘅北京路）創辦嘅美華百貨公司. 到中共建政後嘅1970年，以「備戰需要」畀當局併埋署前百貨商店做東山百貨商店. 喺1973年將部分資源遷咗去美華址，做成市紡織百貨展銷商店（即後尾嘅廣百）. 1983年東山百貨商店址起咗新大樓，就咁用返宜家嘅名.
依家嘅控制方
呢間商場係由東山百貨大樓集團嚟負責開發.
主要經營
呢間百貨一般係搞百貨業，批發，零售，代購，代銷：百貨，五金，交電，紡織品，服裝，工藝美術品，日用雜貨，傢俱，副食品及其他食品，通信器材，電子電腦同配件，摩托車零售：煙，酒，藥品銷售同維修呢啲嘢.
UTC+5:45
UTC+5:45係比世界協調時間快5個鐘又45分鐘嘅時區，只有尼泊爾用緊.
網頁伺服器
一部網頁伺服器（web server）包含咗一柞軟件同硬件，會負責接受通過 HTTP 或者 HTTPS 嚟嘅攞數據要求；一部終端用家嘅電腦會向部網頁伺服器傳訊，作出「想睇某個網頁或者攞第啲資源」嘅要求，然後（正常嚟講）部網頁伺服器會向位用家提供用家想要嘅嘢；除此之外，網頁伺服器仲有可能接受由用家畀嘅資源.
天輔 (金)
天輔係大金皇帝完顏阿骨打嘅第二個年號，相當於公元1117年到1123年，前後總共7年.
平塚次郎
（）係日本足球員，司職中場，效力過湘南比馬，及Jatco.
鈴木真仁
鈴木真仁（）係日本嘅一個女藝人同埋配音員.
讀者 (梁文道)
《讀者》係梁文道嘅一本書，係2009年9月法律出版社出嘅.
格蘭維站 (溫哥華)
格蘭維站（有作固蘭湖站、固蘭護站等；Granville Station）係加拿大溫哥華架空列車嘅一個車站.
曹永廉
曹永廉（Cho Wing Lim Raymond，），暱稱阿廉、Forever Cheap ，喺香港出世，而家係無綫電視（TVB）電視劇演員，亦演出過電影，歌手出身. 佢老婆係演員姜大衞嘅大女姜依蘭，佢哋喺2007年11月28號結婚.
格蘭維站 (溫哥華)
車站位於斯摩亞街同格蘭維街之間嘅登士梅亞街嘅地底，用嘅係以前加拿大太平洋鐵路用嘅登士梅亞隧道. 車站名亦都來自格蘭維街，格蘭維街個名就來自溫哥華1886年建市之前嘅名稱「格蘭維」（Granville）.
曹永廉
曹永廉出道嗰陣係歌手，不過發展麻麻地，其後喺無綫電視參與演出電視劇，先喺1999年憑《》飾演反派方德信而開始俾觀衆留意，再喺2000年憑演出《II》嘅向眾仁醫生一角而人氣急升，2006年就參演咗處境喜劇《高朋滿座》. 佢嘅戲份都越嚟越多，當中以《法證先鋒》嘅沈雄同《金石良緣》嘅金永來最為突出，演技備受肯定.
格蘭維站 (溫哥華)
車站結構
類:溫哥華架空列車車站
曹永廉
曹永廉曾經公開承認將佢自己嘅年齡報細5年. 佢住過西貢慶徑石. 2011年，《東週刊》同《東方新地》揭發佢住所嘅天台中擅自加建咗一間玻璃屋. 同時佢都喺露台擅自加建咗玻璃窗.
2013年9月，曹永廉同佢阿哥仲有佢朋友合資咗七位數字喺觀塘順利紀律部隊宿舍附近開咗間「茶記冰室」.
政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》 ，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世.
拿霓路 (布吉)
條路邊有啲中、低檔嘅酒店.
分類: 泰國布吉街道
白鶴洞街道
白鶴洞街道係中國廣東省廣州市荔灣區下轄的一個街道（舊屬芳村區），喺荔灣區南部（廣州市西南部）. 轄區總面積3.1平方公里，下轄9個社區，常住人口3.4萬人.
名
清朝嗰陣，白鶴洞地區土地肥沃，水草繁盛，引嚟好多白鶴搵嘢食，清廷因此起咗招鶴亭. 後來逐步有人搬到嗰道住.
白鶴洞有好多美麗的傳說，比如話白鶴仙.
教育
另外重有廣鋼中學、廣鋼小學、廣船中學等多間學校.
工業
廣州鋼鐵集團有限公司前身廣州鋼鐵廠亦曾經喺嗰道建立生產基地. 2008年經由國家發改委審批，獲准歸入上海寶鋼.
交通
白鶴洞附近有鶴洞大橋，交通便利.
住房
白鶴洞地區嘅樓價較比起同樣喺廣州南部嘅海珠區平. 所以而家有好多海珠區人士過江買樓住.
跛
跛（）指行路嘅姿勢，可能因外傷，畸形或其他病而冇法正常行路嘅情況，亦可能因為攰、老.
形容人行路跛跛地，用趌（） ，例如「行路趌下趌下」.
跛本嚟係形容腳嘅傷殘（跛腳），而家亦可引申到手嘅傷殘（跛手）.
攷
類:腳 類:病
天會
天會可以係：
假新聞
假新聞（，英文：fake news），俗稱「流料」，係指假嘅新聞，以一啲唔啱、生安白造嘅資訊誤導大眾，以帶嚟政治、經濟、市場、或心理嘅成就感同埋利益. 無論係通過傳統新聞媒體（印刷同廣播）定係線上媒體嚟傳播，只要係專登散播一啲錯誤資訊或者整蠱某啲人嘅新聞都可以嗌做假新聞.
官也街
官也街（Rua do Cunha）位於澳門氹仔市中心；南邊同施督憲正街（Rua Direita Carlos Eugénio）、告利雅施利華街（Rua Correia da Silva）成T字型交界，北邊同地堡街（Rua do Regedor）、消防局前地亦成T字型交界，係遊客嚟澳門觀光嘅景點之一.
官也街亦係澳門第一條行人專用區，響1983年5月1號實施. 官也街自從變咗行人專用區之後，澳葡政府就將呢條又逼又窄嘅路增加裝飾，從此就成為遊客觀光區.
由於手信鋪、飲食鋪、甜品鋪之類嘅店鋪都響嗮呢條街，唔少遊客都嚟呢到同地堡街揾嘢食，而且重會去巴波沙總督前地睇有法國文藝復興色彩嘅飲用水噴泉——「和麗女神噴泉」.
攷
類:澳門街道
十一月初十
十一月初十係黃曆十一月嘅第十日.
西華路 (廣州番禺)
西華路（）係中國廣東省廣州市嘅南北走向馬路，喺番禺區南浦島西一村. 南邊從未改名嘅Y字路口度開始，一直向北去到工業路嗰頭.
概要
全長505米，闊12米，雙向2車道.
名
其實呢條馬路係因為附近係西一村先至改咗噉嘅名
經過嘅道路
呢度啲路嘅順序係從北去到南嚟排嘅，其中加粗咗嘅字係主幹道：
特色
同荔灣區嘅西華路唔一樣嘅係，呢條馬路主要都係一片城中村嘅地區，附近有好多大型嘅工廠響度，喺呢條路嘅南邊都係鄉下地方，人流方面都好少下.
Big big shop
big big shop係香港一個網上購物平臺，由電視廣播有限公司嘅big big channel喺2018年5月7號開辦. 佢嘅經營模式參考HKTV Mall本嚟計劃嘅「視網聯銷」（最後因為攞唔到免費電視牌而推行唔到），即係透過電視節目嘅間接宣傳去推銷貨品. 2019年3月，big big shop併吞利亞零售（香港OK便利店經營者）嘅網上購物平臺「FingerShopping」.
對無綫電視節目嘅影響
big big shop開張之後，唔少無綫電視節目都加插咗big big shop貨品嘅間接宣傳，譬如《流行都市》、《東張西望》同埋《食平D系列》.
白鶴洞
白鶴洞（注意「洞」字有地名變音，）係中國廣東省廣州市嘅一個地名，喺而家嘅荔灣區芳村南邊嘅鶴洞路附近一帶嗰度.
所謂「白鶴」
其實呢個地名係因為之前有個古仔講咗好多白鶴響度.
類:廣州地理 類:荔灣區地理
能劇
能劇，日本話叫能，係日本獨有嘅舞台藝術，戴面具演嘅歌舞劇 ，從鎌倉時代後期到室町時代初期之間創作完成. 能喺日本代表性嘅傳統藝術，同歌舞伎一樣喺國際享負盛名.
UTC+6:30
UTC+6:30係比世界協調時間快6個鐘又30分鐘嘅時區，只有緬甸同澳洲可可斯 (基林) 群島用緊.
短吻鱷科
短吻鱷同凱門鱷係爬蟲類裏面，鱷魚嘅一個亞科.
同其他鱷魚相比，短吻鱷同凱門鱷嘅咀較短同較寬. 下頷4齒嵌入上頷一道凹窩，口部合埋嗰陣係睇唔到嘅. 不過鱷類嘅上頷有一道凹槽，下頷第四齒嵌入其中，因此當口部合埋嗰陣，仲可以見到果隻牙.
短吻鱷科嘅鱷魚鍾意住喺淡水度，而對人類嘅危險性一般唔夠鱷魚咁勁.
而家生存嘅短吻鱷有兩種：揚子鱷同美洲短吻鱷. 前者住喺中國黃河一帶，後者住喺北美洲南面嘅濕地. 喺西班牙文裏面，短吻鱷嘅原名嚟自 el ，la lagartija，意思係蜥蝪.
另見
Caiman
嗓音太多
『嗓音太多』 係梁文道喺2009年4月出嘅一本書，入邊啲文章主要講到梁文道喺音樂、電影各方面啲嘢.
廣州伊麗莎白婦產醫院
係中國廣東廣州嘅一間私人婦產科醫院，喺2011年成立，位置喺荔灣區康王中路448號. 呢間醫院既係有醫療、預防、保健、康復喺埋一齊嘅綜合性醫院，又係按JCI標準嚟辦嘅一間醫院，甚至由百佳國際集團喺廣州搞嘅一間醫院.
干卡嘅老婆生仔
喺2012年3月15號10點25分，中超第一身價嘅波星——干卡帶住自己老婆——包拉（Paula）嚟咗呢間醫院生咗班哲文（Benjamin）落嚟. 喺呢件事之前，干卡嘅老婆究竟喺廣州定香港嗰度生仔都重未定到.
穆里奇嘅老婆生仔
喺2013年4月18號10點05分，嗰時俾亞洲足協話咗最佳球員嘅穆里奇老婆——阿蓮妮（Aline）嚟咗呢間醫院生咗格利愛爾（Gabriel）落嚟.
俾一班潮汕佬搗亂檔
喺2013年12月9號15點正，呢間醫院出咗單病人家屬一齊嚟搗亂檔嘅嘢. 嗰時有成百位潮汕佬用事先准备好嗮啲轉頭嚟掟爛醫院嘅一樓門口同接待大廳. 後嚟發生咗單嘢之後有廿幾位差人嚟睇實檔，甚至連荔灣區衛生局啲人嚟話清楚呢單嘢. 根據家屬話係因為2013年11月27號嘅一位有8個幾月身紀嘅彭小姐因為生咗個已經死咗嘅BB出嚟，而家屬同醫院傾咗好多次都係冇聲氣. 後嚟2013年12月9號上晝，嗰班家屬去醫院要搵人講清楚嗰單嘢點算，甚至搞埋個神主牌喺醫院門口. 結果嗰日晏晝卒之出咗事，唔單止有好多人喺醫院門口搗亂檔，一直持續咗20分鐘，甚至連醫院啲人整蠱家屬都有.
出面網頁
類:廣州醫院 類:荔灣區
天會 (金)
天會係大金皇帝完顏晟嘅唯一年號，相當於公元1123年到1137年，前後總共15年.
經濟政策
（economic policy）係指涉及個政府對經濟作出干預嘅政策，例如係稅收、政府預算、貨幣供應同利率等嘅相關政策.
陽氣
陽氣，氣一類，講氣生熱. 古人觀自然，知冷熱周期變化，而生出哲學體系. 尤其用來解釋氣候同人種種變化. 相反就講做陰氣.
日夜
日頭中午，視為一日之中，日照至猛，陽氣至盛之時.
氣候
氣候而言，就同日有關. 日照多，日照烈，就多陽氣. 故此夏就陽氣盛，冬就衰. 相反就話陰氣，實情為陽氣不足咁解.
淮南子天文咁講，「日冬至則斗北中繩、陰氣極、陽氣萌、故曰冬至為德. 日夏至則斗南中繩、陽氣極、陰氣萌、故曰夏至為刑. 」日去到冬至，陰氣至高，陽氣初發. 相反，夏至陽氣至高，陰氣初發. 可見到日照有關.
人
以此為喻，人就好似日咁，身生得熱，就有陽氣. 若人生唔夠熱，畀寒涼入侵，體溫不足，就會搞到種種病. 若然陽氣䀆失，就會死人. 此乃醫理基本. 坊間講死人地方，就話陰氣重，實質無陽氣咁解. 故此，生人只有陽氣，無陰氣.
人同日比喻，可見於黃帝內經. 素問有寫，「陽氣者、若天與日、失其所、則折壽而不彰、故天運當以日光明、是故陽因而上、䘙外者也. 」 陽氣為人生存之本，因經年月累，寒氣所傷，到老而衰敗.
揼波鐘
揼波鐘，即係耽誤、拖延時間. 1980-90年代香港興玩士碌架（篤波），而租枱斷鐘頭計，為之波鐘，set 士碌架遮住啲波，係防守嘅招. 對家打唔倒，會話有人揼波鐘.
鈴木實里
鈴木實里 ，係日本嘅一個女藝人同埋配音員.
毛絲莓屬
毛絲莓屬（學名：Pellegrinia）係杜鵑花目杜鵑花科嘅一個屬.
花地街道
花地街道係中國廣東省廣州市荔灣區轄下嘅一個街道，喺荔灣區南部. 轄區總面積1.63平方公里，下轄9個社區，常住人口2.9萬人，流動人口0.5萬人.
坂本武久
（）係日本足球員，司職守門員，效力過甲府風林.
UTC+7:20
UTC+7:20係比世界協調時間快7個鐘又20分鐘嘅時區，喺1933到1940年間做過新加坡夏令時間.
松下
松下（Panasonic），係日本一間電機公司，響1918年由松下幸之助成立，主要牌子有National(喺2004年合併到同一個嘅後者嘅品牌)、Panasonic、Technics、Quasar、KDK等等. 另外，樂信牌（Rasonic）係同香港總代理信興合作出嘅牌子.
高美士街
高美士街（Rua de Luís Gonzaga Gomes），響澳門新口岸嘅一條馬路，全長519米，附近有金蓮花廣場、澳門理工學院、葡萄酒博物館之類嘅主要建築；又同畢士達大馬路連接. 高美士街嗰名係嚟自路易士, 貢沙華, 高美士，(Luís Gonzaga Gomes)，係澳門土生葡人，一位漢學專家、作家同歷史學家.
龍城殲霸戰
《》（High Noon）係套美國嘅西部電影電影，喺1952年上畫 ，片長85 分鐘.
我執
《我執》係梁文道嘅一本書，2009年4月出，入邊大部份文章係2006年到2007年寫嘅，喺香港嘅《成報》「秘學筆記」專欄發表過.
立白
立白（）係中國大陸嘅一間洗滌公司，亦係中國大陸嘅日化龍頭企業. 1994年4月由陳凱旋同陳凱晨兩人夾手創立，總部喺廣東廣州，初期喺廣州經濟技術開發區，2015年底搬到而家嘅立白中心. 屬下工廠喺番禺、南沙區、上海、河南新鄉、安徽馬鞍山、吉林四平、廣西桂林、雲南昆明、四川成都都有分廠. 主要出產洗衣粉、番梘、牙膏、洗潔精、廁紙、殺蟲水等.
公司嘅口號係「立白，健康幸福每一家」.
出面網頁
類:廣州公司 類:日用化工品產商
陳志遠 (音樂人)
陳志遠（；Chen Chih-yuan；），係出名流行音樂大師、編曲家、作曲家，做過飛碟唱片同豐華唱片音樂總監. 製作過蘇芮、黃鶯鶯、王傑、張雨生、張惠妹、范逸臣、小虎隊等人嘅專輯，亦作過好多暢銷金曲. 生平編曲、創作嘅歌超過千首.
生平
陳志遠出身校園民歌世代，學歷只得初中. 20歲前參加蘇芮嘅樂團，做鍵盤手，喺華國大飯店駐唱. 1976年參與楊弦企劃嘅校園民歌專輯《中國現代民歌2》，開始投入唱片編曲工作. 1977年參加《金韻獎》系列校園民歌專輯編曲，負責好多《金韻獎》民歌時代嘅經典名曲嘅編曲，都是透過佢豐富而音樂性飽滿嘅編曲，所以提升咗質感、藝術性同豐富嘅生命力，例如1980年編曲《龍的傳人》.
由於佢嘅編曲能力深厚，所以彌補到民歌時代好多檯面上素人歌手用結他自彈自唱嘅創作曲，喺和弦、編曲、結構、配器等音樂性上嘅薄弱，令呢啲原本唔夠音樂根砥嘅素人校園民歌改頭換面. 但喺當年唔重視編曲者嘅環境下，編曲人員好少被註明喺專輯入面或歌名下，因此好多人而家只記得民歌歌手，但好少知道編曲者嘅佢喺幕後推動民歌嘅重要性.
1978年參與鳳飛飛專輯《一顆紅豆》嘅單曲《菊花》編曲，跟住進入流行音樂嘅編曲同製作. 1986年，同好友梁弘志、陳復明、鈕大可、曹俊鴻合組可登唱片. 加入飛碟唱片後，同陳大力、陳秀男、陳樂融、陳耀川四名音樂製作人合稱「五陳」. 蘇芮《跟著感覺走》、歐陽菲菲《擁抱》同《感恩的心》、王傑《是否我真的一無所有》、張雨生《天天想你》等出名嘅歌都係嚟自佢嘅創作.
2004年發現罹患大腸癌 ，之後持續進出醫院治療. 經歷7年後，喺2011年3月16號喺台大醫院郭思，享年61歲.
軼聞
佢係當時飛碟唱片嘅首席製作人，同滾石唱片嘅李宗盛齊名. 但佢作風低調，極少出現喺電視或媒體上，即使露面都成日拒絕拍照或受訪. 迫不得已要上專輯封面時，都刻意帶住墨鏡、帽去保持隱密. 同當時積極喺幕前曝光、甚至成日有緋聞嘅李宗盛好唔同.
佢寫畀蔡琴嘅名曲《最後一夜》，只用咗15分鐘編曲，而且係喺車上完成.
紀念活動
演藝圈內好友為咗紀念佢，喺2011年12月10號喺臺北國際會議中心大會堂搞「如果有一天我不在，樹在－音樂人陳志遠紀念演唱會」.
劉維
劉維可以係：
磷酸葡萄醣異構酶
磷酸葡萄醣異構酶，係酵素一種，喺醣解作用第二步中，催化葡萄醣-6-磷酸鹽異構化，變成菓醣-6-磷酸鹽.
[[Category:酶]]
靈車
靈車，又叫棺材車、靈柩車，係用來運送靈柩或棺材嘅車，出殯嘅時候由醫院、殮房‎或殯儀館，送去火葬場或墳場.
[[Category:車]] [[Category:死]]
十一月十二
十一月十二係黃曆十一月嘅第十二日.
睇埋
[[Category:日]]
工廠方法模式
工廠方法模式（factory method pattern）係物件導向編程成日用嘅一種軟件設計模式，用工廠（喺 OOP 當中泛指曉建立第啲物件嘅物件）入面嘅方法嚟建立物件而唔係用建構子，途中唔使講明要建立嗰件物件係咩類別；用虛擬碼表達一件曉建立兩個類別嘅物件嘅工廠物件嘅話，段碼就會係好似以下噉 ：
地幔
地幔（）係地殼同地核之間嘅一個部位，一般喺地面以下33公里——2900公里之間嘅部位，總共霸咗地球總體積嘅83.3%. 由於佢喺地殼同地核嘅中間，所以佢重可以嗌中間層（）.
結構
地幔可以分成上下兩層. 其中上地幔係由矽|Si、氧|O、鐵|Fe、鎂|Mg等元素嚟組成，而Fe同Mg嘅含量方面，重多過地殼嘅Fe同Mg嘅含量，所以呢層重可以嗌「地幔矽鎂層」. 通常噉話，呢度啲嘢都係話係熔化或融化咗又得，話未熔化或融化咗又得嘅形態，好似條傳輸帶噉帶住地殼慢慢噉移，重督促埋地球下層同上層嘅物質搞交換. 重有嘅係，呢度係岩漿嘅發源地，喺地殼嗰度成日見到嘅玄武岩就喺呢度嘅橄欖岩分離出密度較低、矽含量較高嘅部分嚟嘅. 而下地幔除咗SiO3-嘅岩石之外，由於金屬嘅O2-同S2-越嚟越多，所以佢啲嘢嘅比重方面，重犀利過上層地幔，而且佢哋都係固體嚟嘅.
推算
根據科學家嘅推算，地幔層嘅溫度可以去到1000——2000℃到，入面嘅壓力可以去到9——382MPa. 而入面啲嘢嘅密度可以去到3.3——4.6g/cm³. 喺咁高嘅溫度同高密度嘅環境條件入面，啲嘢幾乎喺塑料性嘅固體狀態. 就好似瀝青噉，喺短時間入面有固體嘅性質，但係時間一耐咗就發生變形，啲嘢就搞到半個塑料噉嘅樣出嚟. 如估喺地幔嘅上層，由於佢啲壓力比較細，加上物質又好似話係熔化或融化咗又得，話未熔化或融化咗又得嘅形態，所以又可以嗌成「軟流層」，而地殼就喺呢個軟流層嘅上面. 如估喺地殼比較淺又薄嘅地區出現咗裂縫嘅話，入面啲岩漿就跟住裂縫行出嚟地面嗰度而形成火山爆發.
箭豬
箭豬，普通話書面語叫豪豬，係世上第四最大嘅嚙齒目動物（其餘三種分別為水豚、兔豚鼠同河狸），全身披滿好似箭嘅刺，係箭豬最明顯嘅特徵. 英文名 Porcupine 源自法文 porc d'épine，意思係「有刺嘅豬」.
響中國、越南、意大利、非洲同阿拉伯，當地人當箭豬係嘢食. 同刺蝟唔同，刺蝟係屬於食蟲目，身型亦都細隻啲.
亞種
箭豬可以分舊大陸箭豬同新大陸箭豬兩大類，舊大陸種有 11 種，新大陸有 12 種. 舊大陸種大概喺 3 千萬年前分化出嚟，比新大陸種早啲.
新大陸種身型較細，大多都曉爬樹.
香港嘅情況
箭豬係香港原生嘅哺乳動物，屬於馬來西亞種. 而香港動植物公園現時有養箭豬.
鈴木黎子
鈴木黎子 ，係日本嘅一個女藝人同埋配音員.
迷你裙
迷你裙，又叫超短裙，係裙嘅一種，一般長度係膝頭10厘米以上，1960到70年代開始流行嘅風格.
出面網頁
[[Category:裙]]
丫髻沙大橋
丫髻沙大橋（）係中國廣東省廣州市嘅一條橋，1998年7月23號喐手起，2000年6月26號落成通車. 呢條橋橫跨珠江兩岸連接荔灣區同埋海珠區.
哺乳動物分類一覽
哺乳綱係脊索動物門嘅其中一個綱，即係所有嘅哺乳動物，現時重生存緊嘅哺乳動物大約有4000種.
丫髻沙大橋
連接位置
呢條橋嘅兩邊都係同南環高速公路嘅兩邊接埋一齊. 雖然話條橋經過丫髻沙島，但係冇匝道落去.
長度、闊度、高度
橋全長1084米，闊31.5米，雙向六車道. 橋底高度34米.
常識 (梁文道)
《常識》係梁文道喺大陸出嘅一本書，2009年1月由廣西師範大學出版社出.
UTC+8:30
UTC+8:30係比世界協調時間快8個鐘又30分鐘嘅時區，喺1954到1961年間做過大韓民國時間，2015年8月15號至2018年5月4號做朝鮮民主主義人民共和國時間.
茶滘街道
茶滘街道係中國廣東省廣州市荔灣區轄下嘅一個街道，喺荔灣區中南部. 轄區總面積4.05平方公里，下轄11個社區，2005年常住人口2.5萬人.
郵箱
郵箱，係個收信嘅箱，四四方方，多數擺響條街道，畀人寄信，郵差會定期收信.
銻嘅同位素
圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定.
參攷
[[Category:銻]]
摔角
摔角，中國大陸叫摔跤，係古希臘發展出嚟嘅一種運動項目，根據希臘神話嘅傳說記載，摔角係由英雄德修斯（Theseus）所創.
摔角可以分為古典式；又稱為希臘羅馬式（Greco-Roman wrestling），同埋自由式（freestyle wrestling）兩種.
乜嘢係摔角？
狗仔或者貓仔有啲好似打交咁樣嘅嬉戲，但係呢種咁樣嘅嬉戲，雙方都唔會傷害對方，而呢一種咁樣形式嘅打交，其實已經係一種動物版本嘅摔角.
而人類嘅摔角最初係由祭神儀式開始，因為係格鬥技關係，總畀人覺得係啲打打殺殺嘅嘢，但係喺人類歷史入面，摔角從來未曾試過作為廝殺用途.
簡史
喺無乜娛樂嘅古代社會，人類一直用呢種角力運動嚟嬉戲，玩玩吓越玩越刁鑽，結果就不斷諗出各種技術同玩法，摔角就係咁誕生. 所以，摔角原本就係一種唔會傷害對方身體嘅角力格鬥遊戲，而唔係以殺死或傷害對方為目的嘅戰爭式格鬥. 喺古代嘅奧林匹克運動會入面，摔角一早就係正式嘅項目. 喺希臘設有稱為"競技場"嘅年青人修練場，喺嗰度進行摔角同社會教育，因為咁樣，所以摔角對古希臘人嚟講，亦係一種教育手段.
人類赤裸身體，互相競賽「心」、「身」同「技術」 嘅簡單運動－摔角，喺人類文化發展中一直扮演住重要一環，唔理喺乜嘢時代，摔角手都零捨受人尊敬，咁除咗因為摔角手曾經係宗教儀式一部份，同時亦因為摔角手係集「心」、「體」、「技術」三者合一嘅卓越強者，摔角手所呈現畀世人嘅係一種具人性魅力嘅人物.
一般運動形式入面，會有包括殘留狩獵形態嘅運動好似足球、欖球，或者係具有宗教儀式嘅運動好似體操、跳水咁，又有比試人類體能嘅運動好似田徑. 而摔角就可歸屬晒所有運動形式嘅領域，同其他運動都無嘅獨特文化性，總之，自古摔角就被認為係增長人類魅力嘅身體活動同文化. 呢啲都係點解佢即使係古老運動，但今日仍然可以普及，而且發展到全世界嘅原因.
類型
摔角通常都係指奧林匹克項目入面嘅業餘摔角（Amateur Wrestling），分為古典式；又稱為希臘羅馬式（Greco-Roman wrestling），同埋自由式（freestyle wrestling）兩種. 亦有純表演用嘅職業摔角，不過職業摔角同業餘摔角其實係兩樣好唔同嘅嘢嚟.
喺摔角裡面絕對唔會有拳打腳踢嘅招式，因為摔角本來就唔係一種需要傷害對手嘅格鬥，但職業摔角由於係用嚟表演，為咗增加感官剌激，所以先加入拳打腳踢嘅招式.
除咗呢幾種摔角之外，亦有喺蒙古發展出嚟嘅蒙古摔跤，蒙古摔跤又有佢一套獨特嘅技巧同規矩.
摔角入面有好多好實用嘅格鬥技巧，尤其用喺制服對手方面嘅技巧，所以喺混合格鬥界亦有好多擅長摔角嘅格鬥家，其中以一啲關節技（Submission）最多人用，另外摔角入面嘅一啲防衛技巧亦好適合用喺混合格鬥入面，所以摔角係武術界其實好受到重視.
UTC+8:45
UTC+8:45係比世界協調時間快8個鐘又45分鐘嘅時區，只有西澳洲其中四條村同埋南澳洲其中一條村用緊.
亞歷山大港電車
亞歷山大港電車係喺埃及亞歷山大港嘅電車系統，1860年開，係非洲以至全球最古老嘅輕軌運輸系統.
開卷八分鐘
開卷八分鐘係鳳凰衛視嘅一檔讀書電視節目，由梁文道主持，每期節目會介紹一本書.
十一月十三
十一月十三係黃曆十一月嘅第十三日.
華倫天奴
華倫天奴（，Rudolph Valentino，  ）係意大利一位男演員，後嚟去咗美國發展. 佢係1920年代最受歡迎嘅明星之一.
十一月十三
睇埋
[[Category:日]]
鈴木富子
鈴木富子 ，係日本嘅一個女藝人同埋配音員.
阿井達也
（）係日本足球員，司職中場，效力過橫濱水手，大塚製薬，電装，及甲府風林.
不日成名
《'》（Almost Famous'）係套美國嘅歌舞片、成長故仔、劇情片同笑片，喺2000年9月8號上畫，片長122 分鐘.
泰利基咸
泰利基咸（Terry Gilliam，）係一個英國嘅男電影導演. 佢喺1967年出道，係喜劇小組「踎低噴飯」（Monty Python）嘅其中一員.
天眷
天眷係大金皇帝完顏亶金熙宗嘅第一個年號，相當於公元1138年到1140年，前後總共3年.
歷史記載，天會十五年十二月癸未日（即係公元1138年2月7號），下詔改陰曆第二年（1138年）為天眷元年，大赦天下.
從化區婦女兒童活動中心
（Conghua Women's and Children's Activity Center）係中國廣東廣州嘅活動場所同埋中心機構，1984年10月起好，位置喺從化街口河濱北路76號.
史
間嘢喺1984年10月起好，初期係間兒童樂園，用過從化市兒童樂園個名. 直到1999年，從化市人民政府（今日嘅從化區人民政府）按中華人民共和國嘅「九五工程」計劃喺原址基礎上擴建，重喺2000年6月1號喐手起，直到2002年2月起好.
後嚟從化市人民政府為咗方便當地嘅婦女同兒童嘅服務，喺2011年10月21號正式改名做從化市婦女兒童活動中心. 2014年因從化撤市改區，間嘢亦改名做從化區婦女兒童活動中心.
出面網頁
類:廣州嘅美術館 類:從化
望德聖母灣大馬路
望德聖母灣大馬路（Estrada da Baía de Nossa Senhora da Esperança）響澳門氹仔. 呢條馬路響2001年11月1號由臨時海島市政局嚟改名.
攷
類:澳門街道
法國法律
法國法律（Law of France），係指法國嘅司法系統. 法國法律系根據法典同法規寫出嚟嘅民法法系. 喺法國最有影響力嘅法典係拿破崙民法典，之後啟發咗歐洲同其他世界各地嘅民法典. 喺1958年法國憲法採用咗呢個憲法同時亦都係法國嘅最高法侓. 歐盟法律喺法國同其他歐洲聯盟成員國都變得越嚟越重要.
喺學術層面嚟講，法國法侓都可以分做兩方面：私法（Droit privé）、公法（droit public）. 而呢兩個法侓同傳統嘅普通法系唔同嘅地方喺刑法同民法.
UTC+9:30
UTC+9:30係比世界協調時間快9個鐘又30分鐘嘅時區，只有澳洲北領地同南澳洲（冬令）用緊.
金宗直
金宗直（韓文：김종직；），字季溫（계온）·孝盥（효관）、號佔畢齋（점필재）、諡文忠（문충），係李氏朝鮮早期文臣、政治人、儒學者、性理學思想家、士林派嘅始祖同弔義帝文作者.
原子質量
原子質量（Atomic mass）係指某一個特定同位素嘅質量. 佢係一個原子入面質子、中子同埋電子嘅質量. 因為好多元素都有超過一種同位素，所以元素表入面嘅原子質量係會以唔同同位素喺大自然嘅比例再乘番佢哋嘅質量計番平均數，所以亦叫做平均原子質量.
單位
因為一個原子嘅質量實在太細，如果用番常用嘅公斤做單位，無論記、寫、用、計都好唔方便，於是，國際間就用相對原子質量（符號：Ar）嚟計原子質量，將一個碳-12原子嘅相對質量規定為12.00，作為相對原子質量嘅標準. 一個單位嘅原子質量換算成公制就係1.660538782(83)×10-27公斤. 相對原子質量同絕對原子質量（克）嘅換算公式係：
歷史
起初，原子質量定義係以最輕嘅原子氫作為1.00，1820年，英國化學家威廉·普留特（William Prout）假設每一種元素嘅原子質量都係氫原子質量嘅倍數. 但係瑞典化學家楊斯·雅各·白謝遼斯（Jöns Jacob Berzelius）之後證明就算係約數，個假設都係唔啱. 例如氯嘅原子質量大約喺兩個氫原子重量嘅倍數之間. 不過之後發現原來咁係因為有同位素，實際上每一個個別嘅同位素嘅原子質量的確係同氫原子質量嘅某個倍數相差細過百分之一.
之後由二十世紀中期去到1960年代，化學學家同物理學家對原子重量單位有兩個唔同定義：化學學家以氧唔同同位素嘅混合物作為原子重量16，而物理學家以氧最常見嘅同位素（有8個質子同8個中子）作為原子重量16. 最後，因為氧-17同氧-18都會喺自然出現，所以定義一個碳-12嘅重量係12原子重量，呢個亦都係今日嘅標準.
睇埋
Адносная атамная маса Адносная атамная маса Relativní atomová hmotnost משקל אטומי Relativna atomska masa Релативна атомска маса
松毛翠屬
松毛翠屬（，學名：Phyllodoce）係杜鵑花目杜鵑花科嘅一個屬.
己醣
己醣（hexose），又叫六碳醣，係醣一種，分子有碳原子六粒. 己醣都係單醣，按其有醛基定酮基，分己醛醣同己酮醣.
[[Category:醣]]
皇統
皇統係大金皇帝完顏亶嘅第二個年號，相當於公元1141年到1149年，前後總共9年.
逢源街道
逢源街道係中國廣州市荔灣區下屬的一個街道辦事處. 喺荔灣區的中部，東起康王路，西至龍津西路，南接長壽西路，北達中山八路. 面積0.77平方千米，常住人口約60418人，流動人口約2.3萬人，轄14個社區居委會.
鈴木麗子
鈴木麗子 ，係日本嘅一個女藝人同埋配音員.
十一月十四
十一月十四係黃曆十一月嘅第十四日.
羅渣伊拔
羅渣伊拔（，Roger Ebert， ）係一個美國影評人同劇本作家.
十一月十四
睇埋
[[Category:日]]
羅渣伊拔
拎
類:癌死者
UTC+9:45
UTC+9:45係比世界協調時間快9個鐘又45分鐘嘅時區，喺2006到2009年間做過西澳洲其中五條村嘅夏令時間.
BIGBANG
BIGBANG（빅뱅；ビッグバン）系YG娛樂於2﻿0﻿06年推出嘅韓國男子音樂組合，由T.O.P、太陽、G-Dragon、大聲 及勝利五名成員組成，G-Dragon則擔任隊長一職. 組合剛出道時以嘻哈曲風為重，首張同名專輯賣出近4萬張，成果尚未顯著，直至2﻿0﻿07年發行首張迷你專輯《Always》時一舉成名，令組合打響知名度嘅歌曲〈謊言〉便收錄於此張專輯中，此曲喺韓國各大音樂榜單中破紀錄嘅蟬聯咗七周嘅冠軍 ，並使BIGBANG喺第9屆「Mnet亞洲音樂大獎」榮獲首座年度歌曲大獎.
BIGBANG後續發行嘅唱碟更為佢們提高咗知名度，而帶來巨大嘅得食系喺2﻿012年推出嘅第五張韓語迷你專輯《Alive》，唔僅成為第一張登上美國告示牌2﻿0﻿0大專輯榜嘅韓國專輯 ，更為佢哋喺第14屆「Mnet亞洲音樂大獎」上獲得年度歌手獎. 2﻿015年，睽違近3年，BIGBANG喺萬眾期待中回歸，共發行咗四張單曲，分別為《M》、《A》、《D》及《E》，接著喺2﻿016年正式推出第三張韓語正規專輯《MADE》，發行後均取得商業性嘅得食，僅系「Made Series」系列單曲嘅部分喺亞洲嘅淨銷售就超過咗15﻿0﻿0萬張 ，並讓團體第三次喺「Mnet亞洲音樂大獎」上獲頒年度歌手獎.
BIGBANG喺數年來唔斷嘅自我突破、刷新韓國流行音樂多項紀錄，被國際譽為「K-POP流行音樂之王」、「韓國國民男團」     ，其中，G-Dragon更為團體贏得音樂界嘅尊敬與讚賞 ，而自Gaon榜單開始追蹤銷量起，包括成員個人發行嘅曲目，BIGBANG已售出超過1億4千萬張嘅唱碟，加上先前韓國音樂產業協會（MIAK）、韓國音樂內容產業協會（KMCIA）發行嘅銷量以及國家銷量已突破1億8千1百萬張，而喺韓國、日本及亞洲其佢地區嘅數位單曲擁有超過1億2千8百萬張嘅銷量，拉勻每首主打歌下載量為43﻿0萬，非主打歌下載量為15﻿0萬，專輯銷量則超過1千3百萬張，這使其成為亞洲史上數位專輯最熱賣嘅團體. 縱觀BIGBANG嘅職業生涯，已多次喺韓國及國際各大頒獎典禮榮獲大獎並且打破多項記錄，包括「Cyworld數位音樂大賞」史上最暢銷藝人、「Mnet亞洲音樂大獎」獲得至多次年度歌手獎嘅藝人，以及首個進入「富比士百大名人」 、「富比士全球3﻿0歲以下著名音樂人TOP3﻿0」名單嘅韓國歌手 ，並以年收入高達44﻿0﻿0萬美元（約合新台幣14.3億元）位列「富比士3﻿0歲以下收入TOP3﻿0」第13名嘅南韓唯一入榜者. 鑒於佢們嘅全球知名度以及喺韓國流行音樂嘅貢獻，華盛頓郵報將佢們描述為「亞洲最頂級嘅音樂團體」 ，而好萊塢報導、時代雜誌則形容佢們為「全球最具影響力嘅男子組合」 ，深獲國際實穩.
吉本芭娜娜
吉本芭娜娜（平假名：よしもと ばなな，羅馬字：Yoshimoto Banana，）原名係吉本真秀子（よしもと まほこ），係日本有影響力嘅女小説家，代表作品係『廚房』，1997年香港同日本合作拍嘅我愛廚房呢部電影就係由呢本小說改嘅.
天德 (金)
天德係大金皇帝完顏亮嘅第一個年號，相當於公元1149年到1153年，前後總共5年.
山田優
山田優（Yamada Yu， ）係日本沖繩縣沖繩市出世嘅模特兒、歌手同演員. 佢有 169 cm 高，O 型血，喺日本藝術高等學園畢業.
出面網頁
類:日本女演員
永宣君
永宣君（韓文：'，），名李埈鎔（韓文：'），字景極（韓文：），號石庭（韓文：）·松亭（韓文：），係朝鮮政治人物，重係興宣大院君嘅嫡長孫、朝鮮高宗嘅侄，興親王李載冕嘅大崽.
原來你非不快樂
攷
[[Category:書]]
永宣君
生涯
1874年11月，閔妃發動政變，興宣大院君落台.
1886年，袁世凱同興宣大院君打同通，諗住擁立永宣君，但係失敗咗.
1893年，興宣大院君想利用東學黨搞政變，扶植永宣君，但係又失敗咗.
1894年，朝鮮東學黨喺全羅道、慶尙道同忠淸道起義，興宣大院君又想煽動東學黨搞政變. 呢一年，朝鮮搞官制改革，永宣君升官做內務協辦，實質上係內務大臣.
1897年，走難去英國.
1899年，去日本.
1907年，返朝鮮.
1917年，心臟病發瓜柴.
野玫瑰
《野玫瑰》原本係1770年 Johann Wolfgang von Goethe 創作嘅德文詩，後來舒伯特編成藝術歌（de:Lied）. 首歌帶憂鬱，學校音樂堂好多時都揀呢首歌做教材.
節奏
《野玫瑰》有三節，三節重複住相同嘅旋律同和聲，所以好適合編成分節歌. 除咗舒伯特之外，將呢首詩編成歌曲嘅重有生喺德國艾希斯費爾德縣嘅威爾納（Heinrich Werner）.
舒伯特編曲用2/4拍，G大調，當時舒伯特只有18歲（1815年）. 之後1829年，威爾納編曲用6/8拍，降E大調.
首詩
''Sah ein Knab' ein Röslein stehn, Röslein auf der Heiden, war so jung und morgenschön, lief er schnell, es nah zu sehn, sah's mit vielen Freuden. Röslein, Röslein, Röslein rot, Röslein auf der Heiden.''
''Knabe sprach: "Ich breche dich, Röslein auf der Heiden!" Röslein sprach: "Ich steche dich, dass du ewig denkst an mich, und ich will's nicht leiden." Röslein, Röslein, Röslein rot, Röslein auf der Heiden.''
解釋
「玫瑰」（Röslein）通常都被視為少女嘅擬物法.
中文歌詞
《野玫瑰》喺中文有兩個翻譯，一個係蕭而化填詞配舒伯特嘅曲，填詞工整，每句七個字 ，另一個係周學普填詞配威爾納嘅曲. 舒伯特嘅曲同周學普嘅詞都各自較受歡迎，而電影《海角七號》結尾就用咗呢個混合版.
現代轉用
日本歌手椎名林檎第三張專輯唄ひ手冥利〜其ノ壱〜（歌手價值）中用咗舒伯特編曲，歌名日文亦係：野薔薇.
出面網頁
[[Category:詩]]
劉維 (生意人)
劉維（；；）係中國內地嘅一位商人，喺四川省廣漢市出世. 之前做過廣漢乙源實業公司嘅波士. 佢雖然話之前俾好多公眾話過係有啲出名嘅民營企業家、慈善家（因為佢喺案發之前做過2008年嘅奧運火炬手重參加咗喺廣漢地區嘅火炬傳遞）. 喺四川省廣漢市入面，佢係出嗮名嘅惡霸. 不過佢後嚟喺2015年2月9號俾湖北省咸寧市中級人民法院話因為佢涉嫌殺人案、尋釁滋事、敲詐勒索、防害公務等一系列涉黑案而依法執行咗死刑.
註
類:劉氏 類:四川人
類:黑社會大佬
馬醉木屬
馬醉木屬（學名：Pieris）係杜鵑花目杜鵑花科嘅一個屬.
戊醣
[[Category:醣]]
新明正廣
（）係日本足球員，司職中場，效力過札幌岡薩多，及甲府風林.
柳俊烈
柳俊烈（；🇰🇷；）係南韓嘅男演員同模特. 喺南韓水原度出世.
尋找快樂窩
《'》（Away We Go'）係套美國嘅電影，片長98分鐘，喺2009年上畫.
德國法律
德國法律（Law of Germany；das Recht Deutschlands）係基於德意志聯邦共和國基本法而產生嘅民法法系.
貞元
貞元可以係：
蔣志光
蔣志光（Chi-Kwong Cheung ，Cheung Chi-Gwong ，Ram Chiang，），尊稱蔣老師，係前無綫電視男藝員同埋歌手. 唱歌嘅代表作包括《相逢何必曾相識》（同韋綺姍合唱）同埋《皇后大道東》（同羅大佑合唱）等等. 參演嘅電視劇就有《真情》、《愛情全保》、《肥田囍事》、《法證先鋒II》、《少年四大名捕》、《秋香怒點唐伯虎》、《女拳》、《法證先鋒III》等等.
支持《港版國安法》疑雲
喺2020年中，北京未經諮詢或香港人同意，強行訂立嘅《港版國安法》，曾經有一名支持呢條法例嘅聯署出現蔣志光嘅名，但有關聯署之後被揭發做假，除咗蔣志光之後否認有參與，其中名單上嘅張寶華、徐熙媛、李巧靈之後都否認有份，而陳汝騫就一早離世.
出面網頁
類:前無綫電視男藝員
金花街道
金花街道係中國廣東省廣州市荔灣區轄下嘅一個街道，喺荔灣區中部. 轄區總面積1.168平方公里，下轄12個社區，常住人口約52604人.
涼本秋穗
涼本秋穗 ，係日本嘅一個女藝人同埋配音員.
品種
（breed）係指一個馴養咗嘅物種當中一柞形態上彼此相似嘅個體.
十一月十五
十一月十五係黃曆十一月嘅第十五日.
睇埋
[[Category:日]]
UTC+10:30
UTC+10:30係比世界協調時間快10個鐘又30分鐘嘅時區，只有澳洲豪勳爵島用緊，而南澳洲夏令時間亦會用.
Windows10嘅版本歷史
測試人員分流
Windows 10 Insider 預覽版透過3個通道交畀測試人員. 加入咗快速通道嘅Windows Insiders人員會比慢速人員更快收到發怖前更新，但會有更大機會遇到問題同埋其他情況. 至於喺「發行預覽通道」嘅 Windows Insiders，對於希望收到最新嘅 Windows 10 同 Windows 10 Mobile 預覽更新，但又唔希望離開現時分支嘅用戶嚟講，係最新亦可能係比較有趣嘅通道.
Windows 10 (版本 1507)
Windows 10 版本 1507，開發代號 "Threshold 1"，係Windows 10嘅第一個版本. 佢嘅版本號係10.0.10240. 微軟將佢叫做版本 1507以接收未來嘅版本. The final release was made available to Windows Insiders on July 15, 2015, followed by a public release on July 29, 2015. 直至2016年8月2日，Threshold 1 係唯一嘅Long Term Servicing Branch (LTSB)版本.
Windows 10 十一月更新 (版本 1511)
Windows 10 版本 1511，開發代號 "Threshold 2"，係Windows 10嘅第一個大型更新. 佢嘅版本號係10.0.10586.
Windows 10 Anniversary更新 (版本 1607)
Windows 10 版本 1607，開發代號 "Redstone 1"，係Windows 10嘅第二個大型更新. 佢嘅版本號係10.0.14393.
Windows 10 Creators更新 (版本 1703)
Windows 10 版本 1703，開發代號 "Redstone 2"，係Windows 10嘅第三個大型更新. 佢嘅版本號係10.0.15063.
Windows 10 Fall Creators更新 (版本 1709)
Windows 10 版本 1709，開發代號 "Redstone 3"，係Windows 10嘅第四個大型更新. 佢嘅版本號係10.0.16299.
Windows 10 2018年4月更新 (版本 1803)
Windows 10 版本 1803，開發代號 "Redstone 4"，係Windows 10嘅第五個大型更新. 佢嘅版本號係10.0.17134.
Windows 10 2018年10月更新 (版本 1809)
Windows 10 版本 1809，開發代號 "Redstone 5"，係Windows 10嘅第六個大型更新. 佢嘅版本號係10.0.17763.
Windows 10 2019年5月更新 (版本 1903)
Windows 10 版本 1903，開發代號 "19H1"，係Windows 10嘅第七個大型更新. 佢嘅版本號係10.0.18362.
鈴代紗弓
鈴代紗弓 ，係日本嘅一個女藝人同埋配音員.
UTC+11:30
UTC+11:30係比世界協調時間快11個鐘又30分鐘嘅時區，只有澳洲諾福島用緊.
踎低噴飯
踎低噴飯（，英文：Monty Python ）係英國嘅一組超現實搞笑表演團體.
貞元 (金)
貞元係大金皇帝完顏亮嘅第二個年號，相當於公元1153年到1156年，前後總共4年.
白鵝潭風情酒吧街
敘述
呢條街有闊成7——8米嘅人行路. 而馬路方面，全長1.3km，闊9米. 附近有2,800㎡嘅音樂文化廣場，佢嘅樣就好似部帆船噉. 成條街秉承咗歐洲嘅古典主義建築風情，其中每間酒吧有2——3層樓嘅歐陸風格建築，而且唔同屋都有唔同嘅特色，不過佢啲建築係既和諧又統一嘅.
特色
呢條街入面有露天清吧、演藝吧、火鍋城、川菜粵菜館、酒吧、旅店、賓館同停車場響度，重有高塔、鐘樓同水塔風車嘅獨特建築響度.
庚醣
庚醣（heptose），又叫七碳醣，係有七個碳原子嘅醣，化學式係C7H14O7. 庚醣都係單醣，按醛基定酮基，分成庚醛醣同庚酮醣.
[[Category:醣]]
禪宗
禪宗（），係漢傳佛教嘅一個主要宗派，屬大乘佛教，源自印度佛教.
電動方程式
電動方程式（英文：Formula E）係國際汽車聯盟認證嘅電動車方程式賽車，第一屆正式比賽喺2014年到2015年舉行.
正隆
正隆係大金皇帝完顏亮嘅第三個年號，相當於公元1156年到1161年，前後總共6年.
龍津街道
龍津街道係中國廣東省廣州市荔灣區轄下嘅一個街道，喺荔灣區東北部. 轄區總面積0.53平方公里，總人口5.3萬人，其中常住人口4.9萬人，流動人口0.4萬人.
藤田慎一
（）係日本足球員，司職後衞，效力過川崎前鋒，新潟天鵝，及甲府風林.
東沙橋
東沙橋（）係中國廣東省廣州市入面，連接荔灣區芳村同番禺區嘅一條橋.
連接位置
呢條橋連接廣州嘅南環高速公路同埋東新高速公路，喺荔灣區東塱嗰邊跨過珠江同番禺區嘅南浦島連埋一齊.
長度
橋長有862.3米，闊34.4米，雙向八車道（其中兩條車道係緊急通道），主航道通航淨高度33米.
落成時間
2005年10月28號開始喐手，2008年7月起好，2010年8月份通車.
世界日報 (泰國)
《世界日報》係喺泰國好有影響力嘅一份唐人報紙.
長期以嚟佢哋言論無論對執政黨、反對黨都能夠保持中立，就好似佢哋對中國時局、政局嘅評論多數既贊成大陸政府 ，又唔得罪台灣當局.
戀愛巷
戀愛巷（；Travessa da Paixão），響澳門半島嘅中心地方，又響大三巴街同大三巴右街之間，全長大約五十米，至今已經有八十幾年歷史.
背景
「戀愛巷」呢個名係嚟自葡文名「Travessa da Paixão」，「Paixão」可以解釋做迷戀同激情，但係根據附近啲街名，好似係大三巴右街嘅葡文名（Rua da Ressurreição，Ressurreição 係解復活，相當於英文嘅Resurrection），而「戀愛」嘅本身意義係耶穌受難（相當於英文嘅Passion）.
特色
戀愛巷五至十一號嘅樓都有完整同相同嘅裝飾，以紅色同淺黃色為主，有「柔情」嘅感覺. 而十三號樓就混合咗新古典主義同現代主義嘅唔同建築風格.
景觀
戀愛巷經已係澳門旅遊觀光嘅地方之一，響呢到已經劃咗行人專用區，而且有美化工程，令到戀愛巷就更具特色. 曾經有電影同電視劇響戀愛巷取景，而呢到亦係拍婚紗相嘅好地方.
九龍倉集團
九龍倉集團有限公司（sehk: 00004），係香港上市公司兼恒生指數成份股，1886年由遮打爵士同埋怡和洋行聯手創辦，而家係會德豐有限公司（sehk: 00020）嘅主要附屬機構，公司喺香港註冊.
而家生意包括：
2003年8月份九龍倉集團以實物分派方式每持有10股九龍倉集團股份獲分派1股有線寬頻（sehk: 01097）股份.
2017年8月份九龍倉集團以實物分派方式每持有100股九龍倉集團股份獲分派48股有線寬頻股份，落實將有線甩手.
2017年11月份九龍倉集團以實物分派方式每持有1股九龍倉集團股份獲分派1股九龍倉置業（sehk: 01997）股份. 由於九龍倉集團爾次分拆號嘅業務規模較大，恒指公司打破慣常做法，畀九龍倉集團同九龍倉置業一齊保留喺恒生指數入面，到指數檢討日先至按照制度同既有條件決定係唔係保留兩間公司嘅恒生指數成份股地位，令爾段時間恒生指數成份股嘅數目升到51隻，超過50隻嘅上限.
分拆香港嘅投資物業獨立上市後，九龍倉嘅主要業務涵蓋香港嘅發展物業（包括山頂物業組合同埋九龍東海旁組合）、由現代貨箱碼頭營運嘅港口同埋物流業務，重有中國嘅發展物業同埋投資物業. 旗下九龍倉酒店喺亞洲亦經營擴張得好快嘅酒店組合.
經過恒指公司仔細研究，九龍倉置業取代未分拆嘅九龍倉集團嘅恒生指數成份股地位，而剩返九龍倉集團會由恒生指數剔除，2018年3月5號生效.
父母
父母係家長之一，分為親生父母同上契父母兩種. 父母廣東話叫做阿爸阿媽. 而夫婦結婚之後，亦會當親家父母做父母，叫阿爸阿媽.
股市
（stock market / equity market / share market），全名叫股票市場，係指股票嘅買家同賣家嘅總和.
基本諗頭
股票市場源自啲人買賣股票：喺一個有咁上下健康嘅經濟體當中，啲人應該會想做生產，滿足啲人嘅慾望；不過要搞生意做生產，好多時都要使好多錢－生產者要買物資用嚟做生產 ，又要請人幫手做嘢... 呀噉；喺廿一世紀初嘅世界，有志創業嘅人可以同自己嘅公司做招股上市，即係向股市嘅投資者公開噉賣自己間公司嘅股票；揸住啲股票嘅人算係間公司嘅擁有者，間公司賺到錢佢哋可以有份分，所以成件事對買賣雙方嚟講都可以好著數 － 而响廿一世紀初嘅世界，股市仲會涉及埋好多買家同賣家以外嘅人，包括咗－ 喺廿一世紀初嘅世界，股票係最受歡迎嘅投資方式之一：有報告指，買賣股票係成為百萬富翁其中一種最常見嘅方法 ；好多人都會揸住啲股票，等自己嘅儲蓄可以越轆越大，而市面上仲有 apps 專門設計嚟畀人買賣股票，提供埋「畀人用虛擬嘅錢練習買賣」等嘅功能. 响 2020 年尾，全球公開噉畀人買賣嘅證券嘅市值，據估計有成大約 93.7 T 美金－當中 1 T = 1012－咁多.
羅湖站 (港鐵)
羅湖站（；Lo Wu Station）係港鐵嘅總站，喺羅湖路同埋梧桐河之間.
呢個站設喺禁區內，兩邊嘅一公里內有大石磨同埋沙嶺墳場. 呢個站主要係方便香港居民來往大陸，畀遊客經羅湖管制站出入香港，亦令附近居民有一條歸家路. 因此所有乘客必須持有有效邊境禁區通行證（俗稱「禁區紙」）或持有旅遊證件經本站來往中國大陸先至可以用呢個站.
車站結構
羅湖站以行人天橋連接深圳羅湖區，並連接廣深鐵路深圳站及深圳地鐵羅湖站. 乘客會先喺羅湖管制站接受入境事務處離境檢查，再經行人天橋進入深圳境內，並喺聯檢大樓接受中國邊防入境檢查. 而入境乘客就由深圳經行人天橋行去香港聯檢大樓接受入境檢查，之後先可以去月台搭車.
車站樓層
月台共用一條路軌. 月台共用一條路軌.
出面網頁
°N, °W
大定
大定可以係：
加州大地震
《'》（San Andreas'）係套美國嘅災難片同動作電影，喺2015年5月29號上畫. 片長114 分鐘，票房有473,990,832 美金.
企業市場學
企業市場學（business marketing）係指一個生意人嘗試吸引第啲生意人買自己嘅嘢嗰陣會用到嘅市場學. 例子有農夫同漁夫等嘅原材料供應者想連鎖超市買佢哋嘅產品（跟住連鎖超市會攞呢啲產品去賣俾普羅消費者），或者礦場主人想做金工嘅廠買佢哋啲金屬，或者整啲生產用嘅機械嘅廠想做生產嘅工廠買佢哋啲機械... 呀噉.
晏
晏可以係：
鄭夢周
鄭夢周（，정몽주；），字達可（달가），號圃隱（포은），慶尚北道永川人，係高麗王朝末期嘅政治家同文學家.
鈴田美夜子
鈴田美夜子 ，係日本嘅一個女藝人同埋配音員.
2016年太平洋颱風季
2016年太平洋颱風季泛指喺2016年全年內嘅任何時間，喺赤道以北、國際換日線以西嘅太平洋水域，以及南中國海所產生嘅熱帶氣旋. 雖然有關方面並冇設下呢個颱風季嘅指定期限，但大部份喺西北太平洋嘅熱帶氣旋通常都會喺5月至10月期間形成.
十一月十六
睇埋
[[Category:日]]
方程式賽車
方程式賽車（Formula racing）係國際汽車聯盟認證嘅賽車比賽，「方程式」係指比賽規矩，而各種方程式比賽用嘅車共通點係「開輪式」（車胎喺車身外面）同單座位. 最出名嘅方程式賽車係一級方程式，而近年新興嘅就有電動方程式.
世界華福中心
世界華福中心（Chinese Congress on World Evangelization，簡稱：CCCOWE），係一個華人基督教跨宗派組織，連結全球華人基督徒領袖，齊心回應教會嘅宣教使命.
異象
世界華福中心竭力建立兩代之間嘅橋樑、東西之間嘅橋樑、新舊之間嘅橋樑、同宗派之間嘅橋樑，透過匯聚各方關於普世宣教同培育門徒重要同具前瞻性嘅聲音，連結全球華人基督徒領袖，齊心回應上帝嘅宣教使命.
原居民 (馬)
原居民（服役年份：1996年—2003年）係一隻香港賽馬馬匹，馬主係彭遠慶（新界原居民），係1998-1999年度嘅香港馬王，自1999年至2002年，經常代表香港喺海外出賽（包括英國、日本、阿聯酋、新加坡），喺1999年嘅日本盃（一級長途賽事）以大冷門姿態跑贏好多頂級長途馬，只係輸畀東道主馬特別週（Special Week）而得亞軍.
「原居民」退役之後，被送到屯門公眾騎術學校. 喺2004年8月8號，「原居民」因絞腸痧重病而被人道毀滅.
生意
生意（business）泛指各種透過貿易去搵錢嘅行為，貿易可以包括買賣產品、收錢提供服務等等. 搞生意嘅人就叫做生意人（businessperson）.
晏晝
晏晝，又或者叫下晝，係指由中午至黃昏嗰段時間，朝頭早、中午、晏晝同埋夜晚合成一日.
晏，就係「晚、遲」噉解. 《楚辭．屈原．離騷》曰：「及年歲之未晏兮，時亦猶其未央」，其中嘅晏字就係呢個噉嘅意思. 而晝則係有日頭嗰陣時，即係日間. 晝可分為兩個部份，正午係分界線. 前半係上晝，即係朝頭早. 而下半就係晏晝，亦叫下晝. 晏晝正式所指係「午時之後，黃昏之前」，但係因為中國嘅緯度唔係好北，唔會太晏先至開始入黑，所以粵人講「晏晝」，所指通常係「正午之後，四點半之前」. 極北國家，有時入黑好晏，所以住響極北國家嘅粵人，對晏晝嘅見解會同粵語人唔同.
有啲人響晏晝會食嗰餐晏晝飯，而家啲人稱之為「食晏」.
閃電
閃電（），廣府話舊時叫霅爧（讀「攝嶺」 ，），係大氣嘅電荷就放出來嘅自然現象，通常係暴風雨時見到，亦會響火山爆發或者沙塵風暴度出現. 大氣放電會好高溫，落到地可以將沙石變玻璃，天空亦會熱到有閃光.
一般情況下，行雷天氣時先睇到閃電發光，再聽到行雷.
發現史
喺發現雷電原理之前，古代中國嗰邊因民眾成日迷信，以為天上有雷公、電母之神，重用咗「雷劈孽種」嘅古仔嚟警告啲唔聽話嘅人.
直到1752年6月10號，美國科學家班哲文富蘭克林喺荷蘭利登嘅一個油庫入面，由於嗰日行雷，佢冒住生命危險將隻帶鐵絲尖嘅絲綢紙鷂放咗上天，結果引咗雷落地面，從而解開咗千百年嚟嘅雷電之謎. 原嚟天上嘅雷電同平時嘅摩擦出靜電係同一件事.
原理
喺夏天比較熱嘅中午或挨晚，由於地面嘅熱空氣帶住大量水汽唔停噉升到上天，形成好大嚿積雨雲. 由於積雨雲好多部位聚集咗正負兩種電荷，嗰時地面因受到近地面積雨雲入面嘅電荷感應，都帶咗同雲底唔一樣嘅電荷. 雖然唔同電荷會相互吸引，但空氣嘅導電性能比較差，佢阻住正負兩種電荷嘅匯合，從而導致雲層入面嘅電荷積得越多時，達到一定強度之後，會撞穿阻住正負兩種電荷嘅匯合嘅空氣，夾硬整出條比較窄嘅通道而匯合. 由於雲入面嘅電流好犀利，所以通道入面啲空氣燒到熱辣辣噉，溫度重高過太陽成幾倍，所以會出好劖眼嘅白光而形成閃電. 而雷聲係因為通道入面啲空氣同雲滴遇到熱而突然漲大，從而爆出好大嘅「」（國際音標似[bœ̃ːm]音）聲. 而雷電同閃電之所以係同一事物，係因為兩者喺雲層係同時發出，但閃電係光，雷電係聲，由於光速快過音速，所以行雷天氣時，先睇到閃電發光，再聽到行雷.
利與弊
閃電識得擗落地面，重可以將成間屋拆咗 或引致山林大火 、甚至殺人  、劏家禽同埋牲畜、整冧電力設施或電力線路造成大面積停電 、飛行事故 ，整爆電氣裝置都得.
喺仲夏嘅雷雨天時，好多時都有雨落，可以畀農作物提供足夠嘅水份 ；重可以将大氣出現嘅灰塵同煙霧刷到一乾二淨 ；甚至可以將空氣嘅氮|N2同氧|O2直接化合，從而形成NO，最後通過空氣嘅O2而繼續形成NO2，隨住雨水滲入泥土，從而變成硝酸鹽. 硝酸鹽可以做肥料.
種類
閃電喺形狀可以分成5種；危害角度可以分成3種；帶電性質可以分成2種；生、機理可以分成3種等其它分類……
按形狀分
佢係閃電系列當中，最常見嘅品種. 一般出一條好曲嘅折線，行到半佬開始有分支，而且條線越嚟越幼，行到有避雷針或地面之後，出現一條快速兼突進嘅閃爍白光.
按危害角度嚟分
直擊雷一般喺雲層入面放電，可以直接劈入或劈冧建築. 佢可以細分成雲閃同地閃，其中雲閃得晴天霹靂一種，而地閃有上行雷同下行雷兩種. 感應雷係先通過靜電感應，再通過電磁感應而放電，佢識得破壞室內嘅電器設備. 球形雷通常行蹤好古怪且威力好犀利，佢既識得鑽窿鑽罅，又識得鑽入電器設備後發生爆炸，令設備損壞. 但得好少機會發生.
俗語
喺廣東嘅廣州、佛山同中山地區，有句「東風雨怕西風，西風雨怕雷公」同埋「雷公先唱歌，有雨落唔多. 」、「先雷後雨唔濕鞋，先雨後雷水浸街. 」嘅俗語嚟形容行雷天氣.
出面網頁
[[Category:電]]
類:自然現象
歐陽震華
歐陽震華（Bobby Au-Yeung，），原名歐陽耀泉，籍貫廣東新會，係香港電視劇演員，老婆傅潔嫻係澳門前任賭王傅老榕嘅孫女. 中學喺廖寶珊紀念書院畢業. 參加1982年無綫電視藝員訓練班入咗無綫電視，持續服務咗廿幾年，喺2010年改簽部頭合約，後嚟主要專注喺中國大陸發展.
「中港一家親」言論被小粉紅狙擊
喺第32屆奧林匹克運動會期間，歐陽震華喺微博分享一張中國乒乓隊同香港乒乓隊比賽期間嘅大合照，寫上「中港一家親」，但就被小粉紅攻擊，大開文字獄，話「中港」兩字有違一個中國原則.
出面網頁
震華
大嶼海峽
大嶼海峽(Lantau Channel)，又叫做大濠海頸，係香港大嶼山同萬山羣島之間一個海峽. 個海峽響大嶼山分流角南面，同萬山嘅桂山島（曱甴尾）、牛頭島同中心島三島以北. 大嶼海峽西面九洲洋. 個海峽係香港同中國大陸分界綫一部份.
個峽響華南海道之上. 大清時曾經起咗分流炮臺防守. 家下來往香港市區同澳門嘅船，都經呢度來回澳門.
李澤鉅
李澤鉅（Victor Li Tzar-kuoi，），花名「小超人」，係香港首富李嘉誠嘅大囝，李澤楷嘅大佬，揸住加拿大國籍. 李澤鉅喺1985年大學畢業，同一年加入長江實業，依家係長江實業主席同埋集團聯席董事總經理. 李澤鉅嘅總資產值有7.3億加元.
選舉經歷
喺2021年9月，佢成為香港特别行政區選舉委員會委員(港區全國政協委員). 2022年，佢喺李家超無提政綱嘅情況下，有份提名李家超參與2022年香港行政長官選舉.
UTC+13:45
UTC+13:45係比世界協調時間快13個鐘又45分鐘嘅時區，只有紐西蘭漆咸島嘅夏令時間用緊.
針鼴
針鼴科（鼴音「演」），通常又叫有刺食蟻獸，同鴨嘴獸一樣係而家重生存嘅單孔目哺乳動物. 呢科有兩個屬四種，全部住喺澳洲同新畿內亞.
分類
針鼴科分為兩個屬，針鼴屬同原針鼴屬. 喺針鼴屬中只得一個品種；而原針鼴屬現存有3個品種，另外同屬嘅兩個品種經已絕種，只有化石.
針鼴屬
澳洲針鼴（Tachyglossus aculeatus）喺新畿內亞東南部俾人發現，而且喺澳洲接近嘅地方亦發現佢哋嘅蹤跡，包括澳洲阿爾卑斯山脈同內陸沙漠地區，尤其喺螞蟻同白蟻非常多嘅地方. 佢哋嘅體形比原針鼴屬動物細，但有長啲嘅刺.
原材料
[[Category:料]]
針鼴
原針鼴屬
原針鼴屬三個品種都係新畿內亞嘅「土著」，俾人捉嚟食而慢慢減少，蚯蚓同昆蟲係為嘢食，喺森林嘅樹葉堆中搵食.
絕咗種嘅兩個品種係：
特徵
針鼴科係細嘅哺乳動物，成身都有毛同刺. 外表上，佢哋似南美洲嘅食蟻獸同其他有刺哺乳動物，好似刺猬同豪豬. 腳短有大爪，不過四肢強而有力，令佢哋成為強勁嘅挖掘者.
佢哋有細同長嘅「口鼻部」，同時有口同鼻嘅功能，但係冇牙. 會撕開軟木或蟻丘，用長同埋有黏性嘅脷，將獵物黐嚟食. 澳洲針鼴多食蟻同白蟻，而原針鼴屬鍾意食蚯蚓、昆蟲.
針鼴科動物同鴨嘴獸一樣，係卵生嘅哺乳動物. 雌性針鼴科動物會喺交配後第廿二日，生一個有羽毛同軟殼嘅蛋，並將佢放入身上嘅「育兒袋」裏面. 孵化約需要十日時間，幼獸會從阿媽嘅乳腺啜食奶. 喺育兒袋裏面約 45 - 55 日，BB 會開始生刺出嚟. 呢個時候阿媽會開始挖掘籠安置 BB，約每五日返來餵一次，直至 BB七個月大斷奶為止.
保育現狀
針鼴係一種好難成功繁殖嘅物種，目前全世界只有兩次成功繁殖嘅記錄：第一次喺1908年，喺巴林動物園（Belin Zoo）裏面成功繁殖出一隻，但係過咗3個月度就死咗；另一次喺1955年，Basel Zoo有一隻重83克，有12.5厘米長嘅針鼴出世，剛出世時佢個身好凍，雖然其後為佢保暖，但係都活唔到兩日.
香港動植物公園以前亦有養針鼴. 籠係喺含笑樹之下嘅草地裏面，好難睇到佢，之後擺咗落去獅狨猴籠裏面一齊養，近幾年已經唔見公園有養，相信已經死咗.
大定 (金)
大定係大金皇帝完顏雍嘅唯一年號，相當於公元1161年到1189年，前後總共29年.
伶仃洋
伶仃洋，又寫做零丁洋，係珠江口對出嘅海，夾響香港新界同珠海中間. 洋兩邊各有島，東面有淇澳，西面有內伶仃. 佢北面係珠江口，南面係九洲洋. 亦有書將九洲洋同萬山羣島歸入去伶仃洋. 伶仃洋主要歸深圳同珠海管.
史
大宋末丞相文天祥響廣東俾元軍捉咗. 艘船由元朗開過伶仃洋，佢就作咗首詩《過零丁洋》，以表不屈.
大橋
2002年11月，當時國務院總理朱鎔基支持起港珠澳大橋，即係連埋香港、珠海同澳門，伶仃洋大橋計劃亦都告吹. 之後，廣東省計劃起深中大橋，以連接深圳同埋中山.
註
[[Category:海]]
不文集
《不文集》 係本黃霑所作，講鹹濕古仔同笑話——謂之「不文」嘢，嘅散文集袋裝書，其中夾雜粗口. 佢令黃霑得到「不文霑」呢個別號. 本書封面畫咗幅黃霑冇著衫，用手遮住個下體嘅漫畫公仔；書入面亦有少量抽象畫作同王司馬漫畫. 本書好好賣，出咗六十二版，後來由於版權所屬出咗事，冇再版或加印.
[[Category:書]]
戇豆先生
《》係套英國電視喜劇，1990至1995年開始喺獨立電視台度播.
赤尾佳宣
（）係日本足球員，司職中場，效力過甲府風林.
齊秦
齊秦（；Chyi Chin；），台灣歌手，詞曲創作人. 祖籍山東，籍貫松江省東寧縣. 阿爸係中華民國國大代表齊濟. 齊秦係屋企嘅么仔，阿哥叫齊魯，家姐係齊豫，都係知名歌手. 佢喺台灣台中出世，喺懷恩中學、台中二中、世界新專（依家嘅世新大學）讀過書. 直到依家佢出過128首自己嘅詞曲創作作品，代表作有《狼》、《無情的雨無情的你》、《原來的我》、《不讓我的眼淚陪我過夜》、《夜夜夜夜》、《往事隨風》、《懸崖》、《外面的世界》同《大約在冬季》等，以音色高亮而出名. 作品曾經被張國榮、關正傑、蔡齡齡、黃凱芹同蔡濟文等人改編，亦對中國大陸好多音樂人，如張亞東、沙寶亮、李健、胡海泉等形成深遠嘅影響. 佢曾4次入圍金曲獎最佳男演唱人獎，同埋喺1997年第8屆金曲獎攞咗嗰個獎.
生平
佢中學時因交朋友唔小心，喺16歲飲完酒後鬧事，入咗感化院3年幾. 期間齊豫成日去探佢，同埋喺佢出獄後以自己參加《金韻獎》攞咗嘅8000台幣獎金幫佢買咗第一把結他，佢亦因此行咗自己嘅音樂道路.
1981年，喺餐廳駐唱嗰時，被經紀人夏春湧發掘加入綜一唱片，同年出咗首張唱片《又見溜溜的她》，唱片入面《又見溜溜的她》啱啱出咗就喺排行榜首位. 之後冇耐齊秦入隊. 從中華民國海軍退役後，佢持續喺餐廳駐唱，同方美芳相識同開始交往. 分手後齊秦知道方美芳同佢生咗個仔方偉，之後重因而打官司. 和解後方偉改名做齊家. 1985年，佢以長髮，皮衣皮褲，外加一副大墨鏡嘅造型，出第2張唱片，亦係首張創作專輯《狼的專輯》，其中《狼》、《原來的我》係齊秦代表作，《太陽雨》、《不必勉強》傳唱度都好高. 1986年，出咗《出沒》. 1987年，出《冬雨》，其中《大約在冬季》、《外面的世界》、《冬雨》都成為齊秦流傳最廣嘅作品. 同年拍攝電影處女作芳草碧連天，同台灣著名女演員王祖賢相識相戀. 由齊秦、黃大軍作詞，由齊秦本人作曲嘅電影片尾曲《花祭》亦收錄喺同年發行嘅第4張唱片《狼II》之中. 同年同張艾嘉合作，出演台灣首創音樂歌舞劇「棋王」，重同黃桂志、鄭麗絲、林文俊、曾道雄合作出版同名原聲帶. 1988年，同鼓手徐德昌、結他手江建民、鍵盤手涂惠源、貝斯手劉天健成立「虹」工作室，加入滾石唱片. 同年同齊豫一齊舉辦「天使與狼」演唱會，原本計劃喺台北中華體育館舉辦3場演出，每場平均大約1萬人；結果演出前一日中華體育館火燭，只能臨時喺戶外將3場演出集中喺一場，創下單場演唱會最高觀眾數嘅紀錄，首開國內藝人舉辦戶外大型演唱會嘅風氣. 1989年，同虹樂團製作出《紀念日》. 同年代替齊豫代表台灣去英國倫敦Albert館，參加「亞洲流行音樂會」，現場重演唱《虹》.
露
露係水滴，響薄同露出嘅表面形成嘅現象. 啲嘢放射熱量，令佢凍過周圍空氣，水汽凝固快過蒸發，就出水滴，呢個就係露. 露通常響朝頭早或者挨晚出現. 露嘅水，有時會叫露水.
齊秦
生平
1990年，出咗《愛情宣言》，出任EMI國際唱片公司台灣分公司國內部總經理. 1991年，出咗《柔情主義》，同年首次受邀去大陸舉辦《齊秦CHINA TOUR大陸巡迴演唱會》，係首位喺大陸開辦演唱會嘅台灣歌手. 1992年，出咗狂飆系列演唱會現場錄音帶《狂飆 China Tour Live》，「91狂飆」亦被叫做「比錄音棚還完美的現場」. 1993年，加盟東方唱片，暫時退居幕後. 同年同王祖賢分手，之後為尋求創作靈感，去新疆揾音樂新元素.
立花綾
立花綾 ，係日本嘅一個女藝人同埋配音員.
齊秦
生平
1994年，出咗《邊界》，同出版首本自傳類書籍《邊界手記》，係新疆之行嘅隨筆. 同年出版首張台語專輯《暗淡的月》，翻唱1940年代至70年代嘅台灣歌謠，專輯喺1996年入圍第7屆金曲獎最佳演唱專輯獎.
露
有時草木黐住水滴唔一定關露事. 草木可能因為夜晩吸多而吐水.
齊秦
生平
1995年，出咗《痛並快樂著》，首次中美連線跨國音樂合作. 其中單曲《往事隨風》獲選Channel V中文TOP20榜中榜最佳年度歌曲；單曲《痛並快樂著》入圍1996年第7屆金曲獎最佳單曲歌唱錄影帶影片獎. 同年參演電影《命運的深淵》，同出電影原聲帶《去年冬天》. 同年喺新加坡舉行「相約在冬季」演唱會. 同其兄齊魯同好友開設麻辣火鍋餐廳「齊辣」.
露
飲
露係空氣直接凝固，少雜質，比較乾淨. 而露水份量少，好快會因日頭而消失，所以比較難收集. 有啲嘢飲係用露水整，較為珍貴. 之後，唔少飲品都用露為名，以抬高身價.
齊秦
生平
1996年，出咗《純情歌》（台語）、《絲路》（國語）兩張唱片. 公開同王祖賢復合，重將蓄留多年嘅長髮剪短30公分. 《純情歌》同《絲路》2場唱片喺1997年入圍第8屆金曲獎幾個獎項：前者《純情歌》入圍最佳流行音樂演唱唱片獎、最佳唱片製作人獎（徐德昌）同最佳方言男演唱人獎（齊秦）；後者《絲路》入圍最佳流行音樂演唱唱片獎、 最佳作曲人獎（熊天平／火柴天堂）、最佳作詞人獎（熊天平、趙俊傑／火柴天堂）、最佳國語男演唱人獎（齊秦），最後攞咗第8屆金曲獎最佳國語男演唱人獎.
1997年，出《齊秦'97狼黃金自選輯》，專輯喺1998年入圍第9屆金曲獎最佳國語男演唱人獎. 同年，同虹樂團原班人馬製作發行首張英文翻唱專輯《Longer》，作為虹樂團成軍10週年紀念，其中《Windflowers》係齊豫同佢嘅首次跨公司合作. 同年同虹樂團返返去首次上台嘅台北遠東外貿做紀念演出. 喺7月1號至7月31號主持MTV嘅《倒視鏡》節目.
1998年，出咗《我拿什麼愛你》，同王祖賢《與世隔絕》同年同月同日發片，同聯袂舉辦記者招待會. 專輯入圍第10屆金曲獎最佳國語男演唱人獎. 同年再去大陸舉行「98齊秦CHINA TOUR大陸巡迴演唱會」. 同齊豫、王祖賢同去西藏喺西藏拉薩體育館舉辦「齊秦西藏行演唱會」（即「雪域光芒」），王祖賢亦首次做齊秦嘅特別來賓，同演唱《擁抱》（即《你是霧我是酒館》）.
1999年，出翻唱專輯《世紀情歌之謎》. 佢喺該唱片入面重新演繹嘅鄧麗君經典作品《月亮代表我的心》，至依家被認為係20世紀最成功嘅翻唱作品之一.
2000年，同季忠平喺台灣合組數字蓮花音樂製作公司. 同年4月，去中國大陸舉辦「2000齊秦CHINA TOUR大陸巡迴演唱會」. 6月，喺天津體育館舉辦「2000年齊秦天津演唱會」. 10月，喺北京成立「虹之美夢成真」工作室. 11月，喺上海體育場參加「激情2000」港台群星演唱會. 2001年，攞咗首屆《音樂風雲榜》跨越世紀傑出音樂獎. 5月，喺北京工人體育場參加「新北京新奧運」大型演唱會. 7月，參加央視幫慶祝北京申奧成功而推出嘅大型綜藝晚會「奧林匹克情」. 9月，同齊豫、王祖賢參加央視同台灣東森電視合作嘅中秋特別節目「同一首歌走進台灣」.
2002年，同王祖賢分手. 同年出咗《呼喚》，其中王祖賢喺分手後重出演該專輯入面《少了自己》嘅MTV，同叫呢首歌係佢同齊秦最適當嘅詮釋，唔在意人哋係唔係話呢個係為齊秦做宣傳. 2003年，錄製央視節目《藝術人生》嘅原來的我. 同年舉辦「2003春分首體演唱會」，係嗰年唯一一場倖免於「非典」嘅個人演唱會. 同年年底喺上海舉行「過年演唱會」. 2004年，參加央視春晚，同莫文蔚一齊演唱《外面的世界》. 2005年，喺全國各地舉辦「秦歌齊唱黃金20年」個人演唱會. 2007年，出咗單曲《河流如血》. 11月18號、12月22號分別喺常州、成都舉辦個人演唱會.
2008年，出咗《揚帆遠航》、《愛的直航》同《像瘋了一樣》等單曲. 同年，同齊豫為紀念「天使與狼」20週年一齊舉辦「2008天使與狼」演唱會，分別喺台北、台中、台南、高雄同北京演出. 同年，同齊豫一齊錄製《藝術人生》嘅齊秦齊豫成長嘅選擇，同喺大陸推出限量版自傳《我心狂野》. 12月31號喺杭州杭州舉辦跨年演唱會. 2009年，出咗數碼專輯《柒年—柒個音樂故事》. 5月，喺昆明舉行「我心狂野」演唱會. 12月25號，喺南京五台山體育館舉辦「我心狂野」個人演唱會.
2010年1月，喺北京工人體育館舉辦個人演唱會. 為紀念中國愛樂樂團成立10週年同佢嘅合作. 3月18號，齊秦同成都人孫麗雅喺美國登記結婚，2人相差24歲. 到依家孫麗雅幫齊秦生咗一女齊心，一仔齊恩. 喺7月17號，出翻唱專輯《美麗境界》，嗰個唱片喺第2年入圍第22屆金曲獎最佳專輯製作人獎（齊秦、史大維）同最佳國語男歌手獎. 8月27號，同齊豫、朋友陳昇錄製湖南衛視《天天向上》. 7月27號，齊秦喺北京梅蘭芳劇院舉辦「美麗境界」首唱會，好多歌壇好友嚟支持. 同年12月參加慈善中華行巨星演唱會.
2011年，攞咗第18屆中國歌曲排行榜華語歌壇傑出成就獎. 同年4月，舉辦「狂飆二十年齊秦2011北京個人演唱會」. 6月，舉辦「齊秦—原因重現北京2011演唱會」. 同年9月，佢喺北京屋企進行拔罐保健時，唔小心造成深二度燒傷. 佢已經喺同年參加「上海跨年晚會」正式好返復出.
2013年1月，加盟湖南衛視《我是歌手》第一季、為首發歌手，因家庭原因喺第5期同第6期暫時退賽，第7期因喺美國登機時查出患上咗洛杉磯流感被禁止登機，因而延誤咗錄製時間 ，因此正式退賽. 同年10月，同齊豫一齊參加央視大型音樂公益節目中國夢·夢之藍「為了孩子」《夢想星搭檔》第一季節目錄製，攞咗第2場單元賽冠軍，開啟關愛兒童「成長」嘅公益項目. 最終姐弟組合獲得《夢想星搭檔》第一季亞軍.
2014年7月，替補好朋友羅大佑，同那英、汪峰、楊坤一齊做中國好聲音第三季導師，比賽期間幾位學員揀佢嘅歌曲同佢致敬. 佢嘅戰隊冠軍秦宇子日前都已簽約齊秦公司. 同年10月，開啟《2014 CHIN WORLD TOUR飛行魚世界巡演》，分別喺長春、深圳、諸暨、青島、廣州開唱，期間齊秦公司小師妹許藝娜、楊丹、莫龍丹，好聲音戰隊學員秦宇子、南瑪子呷、申鈺林都作為演唱會嘉賓上台. 12月，帶埋被叫做「最美和聲」嘅彝族音樂人組合太陽部落組合參加「叫醒耳朵一起唱」《夢想星搭檔》第二季，喺2月16號年度總決賽攞咗季軍.
2016年5月1號，參加浙江衛視大型音樂推理節目《誰是大歌神》，係第9期大歌神.
《我是歌手》第一季
2013年1月，加盟湖南衛視《我是歌手》第一季、為首發歌手，因家庭原因喺第5期同第6期暫時退賽，第7期因喺美國登機時查出患上咗洛杉磯流感被禁止登機，因而延誤咗錄製時間 ，因此正式退賽.
大杞莓屬
大杞莓屬（學名：Polyclita）係杜鵑花目杜鵑花科嘅一個屬.
五山街道
五山街道係中國廣東省廣州市天河區轄下嘅一個街道，成立於1953年. 轄區總面積10.59平方公里，下轄12個社區，2005年總人口9.56萬人，常住人口7.41萬人，外來人口2.15萬人. 轄區入邊有華南理工大學、華南農業大學、廣東省科技幹部學院、廣東省農業管理幹部學院、廣東工業大學五山校區、暨南大學華文學院等大學.
明昌
明昌係大金皇帝完顏璟嘅第一個年號，相當於公元1190年到1196年，前後總共7年.
抽氣扇
抽氣扇（又叫排氣扇，英文：Exhaust fan或Ventilation fan）係種風扇，通常裝喺廁所同廚房嘅窗邊或者天花板頂頭，用嚟將室內嘅空氣抽出室外，令空氣流通.
承安
承安可以係：
十一月十七
十一月十七係黃曆十一月嘅第十七日.
睇埋
[[Category:日]]
元崗街道
元崗街道係中國廣東省廣州市天河區轄下嘅一個街道，2001年10月30號設立. 轄區總面積3.238平方公里，下轄5個社區，總人口約4萬人，其中常住人口0.8萬人.
青山七惠
青山七惠（青山七恵，平假名：あおやま ななえ，羅馬字：Nanae Aoyama，） 係日本嘅女小說家，2007年憑佢出嘅第二本小說『一個人的好天氣』拿咗第135回芥川龍之介獎.
Baklava
Baklava，又叫果仁蜜餅，係一種源自中東地區嘅甜品. 個餅外面係酥皮，入面包住果仁，再用糖漿或者蜜糖來整甜佢.
做法
Baklava通常一大烹咁整. 先要整filo酥皮，每層酥皮之間用牛油或者菜油分開. 跟住加果仁碎，一般會用核桃或開心果，有時亦會用榛子. 之後再加幾浸酥皮喺面. 有啲Baklava會有好多層果仁，用酥皮格開；有啲就只有底面兩層酥皮同中間一層果仁. 切開一件件，通開係平行四邊形、三角形、長方形或者菱形，跟住擺落180°C嘅焗爐焗半個鐘. 焗完之後倒一浸糖漿上面，糖漿入面可能有蜜糖、玫瑰花水或者橙花水. 之後攤凍上碟就食得.
起源
一般相信，Baklava係鄂圖曼帝國嘅宮廷發明. 最早嘅記載係喺伊爾坦堡嘅托卡比皇宮(Topkapı)，蘇丹每年齋戒月會喺一個叫做Baklava Alayı嘅儀式道請佢嘅近䘙食呢種餅.
至於發明呢種餅嘅大廚受乜嘢啟發，就唔係太清楚. 學者認為有三個可能：一種拜占庭帝國嘅宮廷甜品 、一種突厥甜品 、同一種波斯甜品.
唔同地方嘅Baklava
土耳其、中東地區、高加索地區、巴爾幹半島、同埋北非都有各自嘅Baklava風格. 呢啲地方大部分人信奉伊斯蘭教.
比較特別嘅係信東正教嘅希臘. 希臘傳統要放33層酥皮入個Baklava度，象徵耶穌受難時33歲.
2016－17年電動方程式錦標賽
2016－17年電動方程式錦標賽（英文：2016–17 Formula E season）係國際汽車聯會舉辦嘅第3屆電動方程式錦標賽，總共有12條賽道同14場賽事.
頭一場賽事係2016年10月9號搞嘅2016年香港電動方程式錦標賽，喺香港中環海濱賽道舉行.
現代物理學
（modern physics）廣義上係指廿世紀開始嘅一套物理學理論，包含量子力學、狹義相對論、同廣義相對論等嘅理論框架.
背景
廿世紀初嗰陣，物理學界發現咗一啲打前嘅古典物理學理論解釋唔到嘅現象，於是有愛因斯坦（Albert Einstein）同普朗克（Max Planck）等一班有才華嘅物理學家合作諗出咗一啲新嘅理論. 呢啲理論嘅特徵係，佢哋放棄咗一啲古典物理學當中有問題嘅假設，例如古典物理學假設咗能量同質量係兩樣獨立嘅嘢，而量子力學就放棄咗呢個諗法. 狹義上，現代物理學嘅理論框架主要包括咗以下嘅理論 ：
呢啲理論解釋得到好多古典物理學理論解釋唔到嘅實驗結果，例如係 ： ... 呀噉.
量子力學
不過實驗者搵到嘅結果，由古典物理學嘅角度有啲怪異：光電效應實驗入面有一個閾值（threshold）頻率 f_t－ 當時嘅新進物理學家就提出咗個革新性嘅諗頭，話噉係因為啲能量係論件計（in discrete small packets）嘅：光係論件計、冇得再砍件嘅能量；而一束光入面每「件」能量（一粒粒光子；photon）嘅大細（E）同條光束嘅頻率成正比， 喺呢條式入面，\nu 係粒光子嘅頻率. 如果束光嘅頻率太低，每一「件」能量就會細過頭，搞到粒光子撞落粒電子度嗰陣，唔能夠傳達足夠嘅能量，畀粒電子掙脫佢所屬嗰粒原子. 噉就成功解到光電效應.
「光嘅能量唔係斬幾細件都得嘅」呢個諗法亦都表示，光具有「有限分得」（物質由原子組成）呢個本嚟認為係物質先有嘅特性.
相對論
另一方面，相對論亦都係喺廿世紀早期崛起嘅. 當時嘅物理學界俾幾個謎團困擾，其中一個係緲子（muon）之謎：緲子係一種特殊粒子，佢哋由地球地面以上幾公里嘅大氣層嗰度以超過光速 90% 嘅速度飛落地面. 一般嚟講，緲子嘅半衰期（half-life）淨係得 2.197 微秒左右. 根據古典物理學，如果一粒緲子以光速 99% 嘅速度飛向地面，佢大概率只會飛大約 650 米咁長距離－跟住喺下一刻佢就會消失. 但出乎意料嘅事實係，非常之多嘅緲子依然可以飛超過 650 米咁長距離，撞落地球表面，俾地表嘅感應器探測到－呢點同古典物理學作嘅預測唔夾.
愛因斯坦喺呢段時期提出咗狹義相對論. 呢個理論框架假設咗一樣嘢：無論一個觀察者嘅速度係點，佢所見到嘅光速都會係一樣嘅；由呢一點當中，愛因斯坦推導咗一柞公式出嚟，描述時間同速度之間嘅關係，包括咗時間膨脹嘅概念. 根據時間膨漲，一件物體郁動速度趨近光速（光速數值係 299,792,458 米每秒）嗰陣時，佢過緊嘅時間會變慢，而嗰件物體過緊嘅時間（固有時間；proper time；\Delta t'）同佢嘅速度（v）之間嘅關係可以用一條方程式（時間膨脹方程式）嚟表達：
呢條式解釋得到緲子之謎：根據狹義相對論，當一粒緲子以光速 99% 嘅速度飛行嗰陣，佢過緊嘅時間會變慢－令佢可以喺自己消失之前飛到超過 650 米嘅距離. 後嚟啲物理學研究者用條式計咗一計，發現呢條式真係準確噉預測到緲子嘅行為，為愛因斯坦個理論提供咗實證支持.
衝擊
現代物理學個理論框架顛覆咗好多當時物理學界嘅固有諗法，令物理學界發現古典物理學查實係一套唔完整嘅世界觀－雖然古典物理學喺好多場合度都仲係有用，但係喺某啲情況下就會失效. 一般嚟講，物理學界認為喺當研究嘅對象
嗰陣時，古典物理學先至會啱用. 根據條時間膨脹方程式，一件嘢郁動速度（v）明顯低過光速嗰陣、 就接近零－於是乎件嘢過緊嘅時間就近似外界嘅時間（\Delta t' ≈ \Delta t）.